PySS2015 jardunaldien laburpena — CodeSyntax\nHasiera > Bloga > PySS2015 jardunaldien laburpena\nAurten bigarrenez antolatu dute PySS Societyko lagunek jardunaldi hau. Aurreko urtean bezala Python zientifikoak pisu handia izan zuen aurkezpenetan, izan ere unibertsitate ingurutik sortutako taldea da hau, eta agian, beraien Python erabilpena hori izanik normala ere izan daiteke.\nLerro nagusia hori izanik, data science, machine-learning, image-recognition bezalako hitzak sarri agertu ziren, eta gustukoen daukagun programazio lengoaian gai horiekin lan egiteko aukerak eta berrikuntzak ikusi genituen. Horrela sarrerako key-notean aipatu ziren liburutegiak eta baita conda eta anaconda teknologia anitzetako inguruneak instalatu eta mantentzeko tresnei buruz aritu zen Christine Doig.\nPyPy intepretea bereran barne antolakuntza edo C/C++ moduluen garapena bezalako gaiak ere izan genituen. Bata zein bestea errendimendu handiaren bila ari direnentzat zuzenduta (kontuan izan datu analisian oso prozesu luzeak exekutatzen direla eta edozein eragiketa matematiko baten exekuzio denbora txikitzeak irabazi handiak sortu ditzakeela).\nPython on a plane aurkezpena ere ikustea izan genuen, immfly-ko jendeak hegaldietan eduki multimediak kontsumitzeko muntatu duten sistema aurkeztu zuen David Arcos-ek.\nGuk ere egin genituen gure aurkezpenak. Lehena neroni izan nintzen, Tribual edo Mugikaria bezalako aplikazioak garatzean ikasiak azaltzen. Rest aplikazioei buruz gehienbat (aurkezpena).\nJarraian Nagorek atera berri den Plone 5aren berritasun eta aukerak aurkeztu zituen. (aurkezpena ikusi):\nEta azkenik Urtzik, Telegram bot batekin notifikazio zerbitzu bat nola inplementatu dugun (aurkezpena ikusi).\nNeroni pozik atera naiz. Jardunaldi hau txikia izatera jendearekin lasai aritzeko aukera ematen dizu, eta azkenean aurkezpenak aurkezpen uste dut hori dela garrantzitsuena. Hortaz, hasiko naiz pentsatzen datorren urterako nire aurkezpenean :)


Lasterketa Ibilbidea (Ikusi erantzuna)\nAraudia (Ikusi araudia)\n1.ART) EZKION MARTXAN K.K.ak, IZAZPIKO IGOERA MENDI LASTERKETAren edizioa antolatuko du. 2019ko maiatzaren 5an Ezkion (Gipuzkoa) ospatuko da, Ezkioko Udaletxearen eta jai batzordearen babesarekin..)\n2.ART) IZAZPIKO IGOERA MENDI LASTERKETArekin batera EZKIOKO I. UME-LASTERKETA ospatuko da egun berean, karrera nagusia bukatu ondoren.\n3.ART) Lasterketa biek Ezkioko Ostatu aurrean izango dute irteera. 11:30ean IZAZPIKO IGOERA eta 11:00etan UMEEN LASTERKETA.\n4.ART) IZAZPIKO IGOERAK 6,3km luzera izango du eta UMEEN LASTERKETA 1000m inguru.\n5.ART) IZAZPIKO IGOERAN 18 urtetik gorakoek bakarrik parte-har dezakete. 18 urtetik beherakoek 14 urte bitarten, parte-hartzekotan gurasoen edo tutorearen baimenarekin eta antolakuntzaren oneritziarekin.\n6.ART) Izen emateak Herrikrosa.eus web orrialdean soilik egin ahal izango dira, maiatzaren 4era arte. Edota maiatzaren 5an Ezkion bertan lasterketa hasi eta 30 minutu aurretik. Parte hartzaileen gehiengo kopurua 50ekoa izango da. UMEEN LASTERKETAN izen ematea lasterketa unean bertan egingo da lasterketa hasi eta 15 minutu aurretik.\n7.ART) Izen emateak 10€ balioko du eta egunean bertan 15€. Umeen izen ematea dohakoa da.\n8.ART) Maitzaren 5a baino lehen parte hartzaileen kopurua betez gero, hurrengo izenak itxoite zerrendan erregistratuko dira. Bajaren bat komunikatzen denean, antolatzaileak zerrenda horretan dagokionari esango dio izena emateko aukera daukala. Hori, orden zorrotzean egingo da.\n9.ART) Bajak komunikatzea eskatzen da, edozein delarik arrazoia, antolatzailearen helbide elektronikoan: izazpikoigoera@gmail.com. Izen ematearen diru kopuru osoa bueltatuko da maitzaren 2ra arte emandako bajei.\n10.ART) maitzaren 5etik urrera ez da egingo aldaketarik on-line izena emandako parte hartzaileen zerrendan.\n11.ART) Dortsalak frogaren egunean bertan jasoko dira, 10:00etik 11:00ak arte, Frontoian. Dortsala aurrealdean eraman behar da ikusgarri, froga irauten duen bitartean.\nDENBORAREN KONTROLA, KATEGORIAK ETA SAILKAPENA:\n12.ART) Denboraren kontrola egingo da, denbora totala eta helmugara iristearen ordena erregistratuz.\n13.ART) Bi kategoria egongo dira:\nAbsolutuak (gizonezkoa nahiz emakumezkoa):Izazpiko Igoera Mendi Lasterketan parte hartzaileak 18 urtetik gorakoak.\nEzkioko Herritarrak (gizonezkoa nahiz emakumezkoa): Izazpiko Igoera Mendi Lasterketan parte hartzaileak 18 urtetik gorakoak eta Ezkion erroldatuak.\nGazteak (mutil nahiz neska): Izazpiko Igoera Mendi Lasterketan parte hartzaileak 14 eta 18 urte bitartekoak. )\n14.ART) Antolatzaileak kategoria absolutuen, gizonezko zein emakumenezkoen, lehenengo hirurentzako garaikurrak edo sariak emango ditu, hori ere bertakoen lehenengo gizonarentzat eta lehengo emakumearentzat, baita gazteen arteko lehenengo mutilarentzat eta lehenengo neskarentzat ere. Honetaz gain, umeen lasterketan parte hartuko duten umeentzat domina oroigarria izango da.\n15.ART) Sarien banaketa 13:00ak inguruan egingo da\n16.ART) Parte-hartzaile bakoitzak sari bat baino ezingo du lortu. Gailenduko da kategoria absolutuko podiuma, ondoren beste kategoriak eta azkenik zozketa.\n17.ART) Pello Garinek 1982an jarritako errekorra 31m eta 26 seg. denbora hausteak 500 euroko saria du. Errekorra hausteko saria korrikalari bakarri emango zaio; batek baino gehiagok haustekotan, denbora onenari, errekor berria ezarriko duenari, alegia.\n18.ART) Bertako dendek eta enpresak eskainitako produktu eta zerbitzuen zozketa egingo da bi lasterketako edozeinetan parte hartu dutenen artean. Saria jasotzeko ezinbestekoa da dortsala aurkeztea edo identifikatzeko beste edozein dokumentua.\n19.ART) Hornidura puntuak: Izazpi gainen likidoa eta froga bukatzerakoan, likidoa eta solidoa. Hondakinak bereziki mugatutako eremuetan bota beharko dira.\n20.ART) Honako zerbitzuak egongo dira:\nDUTXAK: Frontoian helmugatik 100 metrora.\n21.ART) Izen emandako lasterkari guztiek istripu aseguru bat izango dute. Antolatzaileak ez du inongo erantzukizunik bere gain hartuko parte hartzaileek lasterketan eragin ditzaketen kalteen gainean.\n22.ART) Txirrinduz zein beste edozein ibilgailuetan laguntzea debekatuta dago.\n23.ART) IZAZPIKO IGOERA MENDI LASTERKETAN parte hartzeak araudi hau eta Antolatzailearen aholkuak ontzat hartzea dakar. Hori horrela izan ez gero, Antolatzaileak neurriak hartzeko eskubidea aurrera eramango du.\nDortsalak Hartzeko (Ikusi erantzuna\nDortsalak frogaren egunean bertan jasoko dira, 10:00etik 11:00ak arte, Frontoian.\nIZEN-EMATE PREZIOA:egun bertan 15€ Haurrak egun bertan DOHAINIK\nizen ematea herrikrosa.eus 10€


JAKITEA - Gure betiko sukaldaritza » >> Kronikak >> Zezilionea jatetxea\nHasiera >> Kronikak >> Zezilionea jatetxea\nFamilia, tradizioa, eta goi mailako sukaldaritza\nKonpara ezina den marko honetan lokal honekin topo egiten dugu, Izaro eta Ugutz Rubio anai-arrebek zuzendua: ateak 1999an zabaldu bazituzten ere, 25 urtez gorazko Juan Rubioren esperientzia gehitu behar zaio, jabeen aita eta jatetxeko sukaldeko oinarri garrantzitsuetakoa.\nZezilioenea beraz, familia zapore berezia eta sukaldaritza ezin hobea duen negozio bat da, garaiko produktuetan oinarritzen dena eta egile-ukituekin apaintzen dena.\nBarazkiak, arrainak... eta onddo imitaezinak.\nZezilioeneako kartan topatuko ditugun platerek, euskal sukaldaritzaren tradizioari izugarrizko begirunea diote, baina ukitu moderno eta koloretsuak ez dira bertan falta. Sarrerakoen artean, Etxeko entsalada epela aukeratuko dugu, bakailaoarekin eta otarrainxkekin egina, eta modu ezin goxoago eta orekatuagoan prestatua. Haserako horren ondoren labean prestatutako onddoetara pasako gara (ikus argazkia), zalantzarik gabe etxeko berezitasuna. Ez dugu plater hau hain modu perfektuan prestatzen duen jatetxerik ezagutzen eta hau irakurtzen duena animatzen dugu, garaia iristen denean platera honetaz gozatzera. Juan Rubio arduratzen da, pertsonalki, plater honen prestaketaz.\nZezilioeneako beste plater handi batekin jarraituko dugu, Berduratxo salteatuak onddoekin, iberiko karraskatuarekin eta foie freskoarekin. Berduren egosketa puntua ideala da, eta iberikoa, behar den bezala, eskandaluzko gozagarri karraskatua da. Arrainetara pasako gara Plantxan egindako bakailao kokotxa gozo batzuekin, kanpotik modu ezin hobean itxiak, barrutik berriz, produktu gozo honen zapore guztia gordetzen du. Roquefort erara egindako entrekot orekatu batekin amaituko dugu plater "sendoen" txanda, eta postre modura Frutazko jogurtekin egindako krema hotz gozoa aukeratuko dugu.\nZezilioeneako kartan, noski, askoz plater gehiago dago. Sarrerakoetan honako plater hauek probatu gabe geratu gara: Abakando edo Bogabante entsalada, Tagliatelle-a urdai azpiko eta onddoekin, edo Patataren krema fina onddo eta foie-rekin. Arrainak lokaleko beste espezialitate bat dira, eta bere parrilla ezin hobean egunero erretzen dira Kantauri itsasoak eskaintzen dituen piezarik onenak: Bisiguak, Erreboiloak, Meroak... Honetaz gain beste arrain mota batzuk lantzen dira sukaldean, adibidez Zapo xerrak onddo eta otarrainxkekin, edo Bakailao xerrak labean piperradarekin. Haragietan Parrillan egindako zaharraren txuleta gailentzen da, edo Ahate konfita Porto saltsa eta ogiarekin eta Magreta bere hiru saltsekin... horrek guztiak erakusten digu ezin garela ondo jatearen tenplu honetara berriro etorri gabe luze egon.\nArdoen karta ona eta zerbitzua are hobeagoa\nAzkenik, esan izugarrizko ardoen karta topatuko dugula Zezilionean, jatorrizko izendapeneko barietate handiarekin, bai estatuko eta bai nazioarteko erreferentziei dagokienez. Ardoen zerbitzua mimoarekin eta profesionaltasun handiarekin egiten da, jatetxe honetako zerbitzua orokorrean egiten den moduan. Zalantzarik gabe, berriz errepikatzeko jatetxea.\nHerriko Plaza - OLABERRIA.


2018ko apirilaren 25a, asteazkena | Ordua Euskal Herrian 06:37:43\nJorge del Cura.Dani Blanco\nTortura aipatu dugu lehenik, “tratu txarrak” terminoa ere erabili duzu… Nola mugatu gaia, tortura hitzaren esanahia?\nNazio Batuen Erakundearen definizioaz baliatu ohi gara gu. Pertsona bati nahita, berariaz, min edo sufrimendu larria –izan fisikoa, izan mentala– eragitea da tortura, informazioa edo aitorpena lortzea du xede, ustez kaltea egin duen pertsona bat zigortzeko, edo pertsona hura mehatxatzeko, izutzeko, horretarako motiboa zeinahi dela ere, hau da, nola-halako diskriminazioa, arraza, sexua etab. Torturak min eta sufrikario larriak dakartza, eta funtzionario publikoek –edo funtzio publikoan ari diren beste batzuen mendekoek–, eragiten dituzte. Hau da, partikularrak ez du torturatzen: aberrazioak egingo ditu, baina ez du torturatzen. Funtzionario publikoek, edo funtzio publikoaren mende lanean ari direnek egiten dute tortura. Bestelakoa, integritate moralaren kontrako erasoa, lesioak, aberrazioa… zernahi izango da, baina ez tortura.\nBerrehundik gora lagun bildu ziren joan den larunbatean Irunen torturaren aurka Kalera Kalera dinamikak antolatu ekitaldi nazionalean. Torturaren aitortza, erreparazioa eta berriz ere gerta ez dadin bermeak galdegin dituzte.


Irekia Eusko Jaurlaritza - Gobierno Vasco :: Tapiak Basque Railway jardunaldian azpimarratu duenez, abiadura handia martxan jartzeak “benetako iraultza eragingo du Euskadiko mugikortasunean”\nTapiak Basque Railway jardunaldian…\n<iframe src="https://www.irekia.euskadi.eus/eu/embed/videos?video_path=2020%2F01%2F22%2Fnews_59738%2Fhtml5%2Ftapia_basque_railway.mp4" width="320" height="210" allowfullscreen></iframe>\nTapiak Basque Railway jardunaldian azpimarratu duenez, abiadura handia martxan jartzeak “benetako iraultza eragingo du Euskadiko mugikortasunean” Iturria: Irekia\n20200122-TAPIA-RAILWAY-142.jpg Iturria: Irekia\n20200122-TAPIA-RAILWAY-128.jpg Iturria: Irekia\n20200122-TAPIA-RAILWAY-130.jpg Iturria: Irekia\n20200122-TAPIA-RAILWAY-131.jpg Iturria: Irekia\n20200122-TAPIA-RAILWAY-134.jpg Iturria: Irekia\n20200122-TAPIA-RAILWAY-135.jpg Iturria: Irekia\n20200122-TAPIA-RAILWAY-137.jpg Iturria: Irekia\n20200122-TAPIA-RAILWAY-136.jpg Iturria: Irekia\n20200122-TAPIA-RAILWAY-138.jpg Iturria: Irekia\n20200122-TAPIA-RAILWAY-139.jpg Iturria: Irekia\n20200122-TAPIA-RAILWAY-143.jpg Iturria: Irekia\n20200122-TAPIA-RAILWAY-146.jpg Iturria: Irekia\n20200122-TAPIA-RAILWAY-145.jpg Iturria: Irekia\n20200122-TAPIA-RAILWAY-148.jpg Iturria: Irekia\n20200122-TAPIA-RAILWAY-147.jpg Iturria: Irekia\n20200122-TAPIA-RAILWAY-149.jpg Iturria: Irekia\n20200122-TAPIA-RAILWAY-150.jpg Iturria: Irekia\n20200122-TAPIA-RAILWAY-151.jpg Iturria: Irekia\n20200122-TAPIA-RAILWAY-152.jpg Iturria: Irekia\n20200122-TAPIA-RAILWAY-153.jpg Iturria: Irekia\n20200122-TAPIA-RAILWAY-154.jpg Iturria: Irekia\n20200122-TAPIA-RAILWAY-155.jpg Iturria: Irekia\nEusko Jaurlaritzak, Euskadiko hiriburuen artean 30 minutuz behin zerbitzua eman ahal izateko 250 km/h-ko abiaduran zirkulatuko duten 15 tren erostea eta 100 lanpostu sortzea aurreikusten du\nTapia: “Euskal Y-a, Euskadiko historian garraioaren deskarbonizazioari egiten zaion ekarpen handiena da, gure herrialdearen trantsizio ekologikoan emandako jauzi kualitatibo garrantzitsuena\nEuskadik, tren alorreko ikerketari eta berrikuntzari buruzko elkar ulertze memoranduma sinatu du SHIFT2RAILekin\nTren sektoreko Europako erreferente diren François Davenne UICeko Zuzendari Nagusiak eta Libor Lochman CEReko Zuzendari exekutiboak, besteak beste, Estatuen arteko mugak saihestuko dituen “Europako benetako trenbide espazio integratu interoperagarria sortzearen” aldeko apustua egin dute\nAldez aurretik José Luis Ábalos Garraio, Mugikortasun eta Hiri Agendako ministroarekin bilera izan ondoren, Arantxa Tapia Eusko Jaurlaritzako Ekonomiaren Garapeneko eta Azpiegituretarko sailburuak abiadura handia Euskadira etortzearen birtualtasunean jarri du arreta gaur goizean Donostiako Kursaalean egin den BASQUE RAILWAY kongresuaren irekierako hitzaldian. Bilera horretan, bi erakundeek amaitu gabe dauden zereginen erritmoa bizkortzeko eta euskal Y-aren obra osatzeko behin betiko bultzada emateko duten konpromisoa berritu dute.\n‘Abiadura handiko sareak martxan jartzearen erronkak’ Jardunaldiaren izenburuari erreferentzia eginez, abiadura handia Euskadiko garraio publikoaren “bizkarrezurra” izango dela azpimarratu du sailburuak. Izan ere, 3 - 4 milioi pertsonak hiriburuen arteko garraio publiko azkarra, puntuala eta integratua izango dute, eta horri esker, gaur egun errepideko ibilgailuetan bidaiatzen duten pertsona ugarik trenbidez bidaiatu ahal izango dute. “Gaur egun gure hiriburuen artean errepidez egiten diren eguneroko trafikoen %8-10 trenbidera joango da zuzenean”, aurreratu du.\n“Obraz hitz egiteari uzteko” eta “zerbitzuaz hitz egiten hasteko” garaia dela aldarrikatu du Tapiak. Euskal Y-tik nazioarteko distantzia luzeko hainbat zerbitzu ibiliko dira, eta horiek Madrilekin, Bordelerekin edo Parisekin lotuko gaituzte. Baina Euskadiko hiriburuen artean intercity zerbitzuak izateko aukera ere emango digu.\n“Intercity zerbitzuak ezartzeak iraultza ekarriko du Euskadiko mugikortasunean”, Sailburuaren iritziz. Eusko Jaurlaritza hasi da lanean, “ustiapen plan bat lantzen hasi gara jada, Euskotrenek Euskal Y-an zerbitzu berriak ustiatu ahal izateko”.\nTapiaren kalkuluen arabera, “30 minuturo zerbitzuak eskaini ahal izateko, orduko 250 kilometroko abiaduran ibiliko diren 15 tren berri erosi beharko dira, Euskal Y-a ustiatzeko beharrezkoa den material mugikor berria, alegia”.\nHelburu horiek lortzeko, “kualifikazio handiko 100 lanpostu sortzea beharrezkoa” izango dela uste du. Zerbitzu horiek emateko, hainbat instalazio eraiki beharko dira, tailer bat eta kotxetegiak, besteak beste, eta baita prestakuntza eta kontrol gelak eta trenak mantentzeko instalazioak eta ekipoak ere.\nGizarteari tren lehiakorra eskaintzeko nahia azaldu du: “Egunean 22 zerbitzu inguru, 30 minutuz behingo maiztasunekin. Bilbo, Donostia, Gasteiz, eskaintza benetan erakargarriaren bitartez lotuta. Iruñearekin edo mugaz gaindi Baionarekin lotuko gaituzten zerbitzuak”.\nSailburuaren iritziz, tren eskaintzak, inolako zalantzarik gabe, soziala izan behar du, “guztiontzako trena, irisgarria, txartelen batez besteko tarifak edo prezioak 8-10-12 euro artekoak izango dituztenak, eta egungo ticketing-interoperabilitate sisteman txertatuta egongo direnak”, hau da, Mugi, Barik eta Bat garraio-txartelekin bateragarriak, gero eta gehiago erabiltzea sarituz.\n“Gizartearen, ekonomiaren eta ingurumenaren ikuspegitik trenbidea garraiobide estrategikoa da Europa osoan” esan eta gero, Arantxa Tapiak ez du hau nabarmentzeko aukera galdu nahi izan: “klimaren aldaketaren aurkako borroka agenda publikoan eta politikoan sartuta dagoen une honetan, Euskal Y-a da Euskadiko historian garraioaren deskarbonizazioari egiten zaion ekarpen handiena. Gure herrialdearen trantsizio ekologikoan emandako jauzi kualitatibo garrantzitsuena da”, berretsi du.\nSailburuak trenbide-korridore atlantikoaren barruan kokatu du Euskal Y-a, hau da, penintsula eta Frantzia lotzeko funtsezko elementua dela esan du. Gipuzkoako tartea amaituta, “gaur egun erronka nagusia AHTa hiriburuetara iristean dago”. Hori dela eta, Ministerioari egungo lan-agindua handitzeko borondatea eskaini dio, jarduketa berriei ekiteko, obra zibila amaituta dagoen tokietan gainegitura (trenbideak eta elektrifikazioa) instalatzea, edo Bilboko (Abando) eta Gasteizko (Dato) terminal berriak eraikitzea, besteak beste.\nEuropako trenbide espazio integratu interoperagarria\nIrekiera instituzionalean, Eneko Goia Donostiako alkateaz gain, ia mundu osoko tren konpainiak biltzen dituen UICeko François Davenne zuzendari nagusiak parte hartu du. Mundu mailako trenbide estandarrak ezartzeko erreferentea da. Davenneren hitzetan, “Beharrezkoa da trenbidea sistema gisa ulertzea, eta ez pieza isolatuz osatutako mosaiko gisa: sistema horrek azpiegituren, ustiapenaren eta geografiaren alderdi guztiak integratu behar ditu, trenbideak estatuen mugen gainetik jarraipena izan dezan”.\nHizlari nagusi gisa, Libor Lochman CER (Community of European Railways) erakundeko zuzendari exekutiboak hartu du parte. Lochmanek Europar Batasun mailan trenbideko legeria markatzen duten arauen eta erregulazioen negoziazioan eta prestaketan hartzen du parte. Bere zeregin nagusia tren enpresen ikuspegia ematea da, eta “Europako erakundeek trenbide espazio integratu interoperagarri europarraren sorrera bultzatzea beharrezkoa” dela esan du, eta “arauzko esparruak beste garraiobide batzuen aurrean trenbidea ez zigortzearen” aldeko apustua egin du.\nJardunaldian euskal trenbide sektoreak osasun ona duela ikusi da, eta konpainia bat nabarmendu behar bada, hori CAF da, kontinente guztietan merkatuak dituen eta produktuen eta zerbitzuen hornitzaile globala den mundu mailako erreferentea. Andres Arizkorreta presidenteak bidaia berezi batean hartu du parte Tapia sailburuarekin batera, eta euskal industriak mugikortasun berriaren aurrean dituen erronkak izan dituzte hizpide.\nJardunaldiak, Amurrio Ferrocarriles, Bombardier, CAF, Danobat, Dominion, Ekide, Ikusi, Ingeteam, JEZ Sistemas Ferroviarios, Talgo eta Thales enpresen laguntza izan du. Horiek guztiek networking-a egin dute bertaratutako 600 profesional baino gehiagorekin.\nJardunaldian lau mahai sektorial egin dira, eta sektoreko enpresetako eta erakundeetako ordezkariek berrikuntzari eta digitalizazioari, trenbide operadoreei, fabrikatzaileei eta mugaz gaindiko esperientziei buruz hitz egin dute.\nMoUren sinadura SHIFT2RAILekin\nEuskadi, Shift2Rail-ekin elkar ulertze memorandum bat (MoU) ixten duen Europako lehen eskualdea bilakatu da. Txekiar Errepublikarekin lortutako gobernu-akordioaren ondoren, Europako eskualde batek trenbide sektoreko ikerketarako eta berrikuntzarako proiektuen tresnekin/deialdiekin jarduteko eta batera finantzatzeko lehentasunezko estrategiak ezartzeko lankidetzarako konpromisoa hartzen duen lehen aldia da. Monique Van Wortel, Shift2Railen arduradunak, eta Tapia sailburuak, Basque Rail Wayren barruan izenpetu dute aipatutako MoUa.\nMoniquek azaldu duenez, “Shift2Rail, Bruselatik Europako trenbide ikerketa eta berrikuntza gehiena bideratzen duen Europako Batzordeak sustatutako ekimen publiko-pribatua da”. Shift2Rail-eko arduradunaren arabera, “Akordioa bultzada berri eta garrantzitsua da Euskadiko sektorearen garapenean, eta, aldi berean, Euskadiko eta Europako berrikuntzaren ekosistema indartzeko balioko du”.\nintervencion_tapia_basque_r... behera kargatu (10 MB)\nJosé Luis Ábalos (Garraio, Mugikortasun eta Hiri Agendako ministroa)\nEusko Jaurlaritzak igarobide Atlantikoaren “atzerapen ikaragarria” salatu du, “afektaturiko lurraldeen garapen sozio-ekonomikoa oztopatzen baitu”


Iratxe Alvarez (Indarkeria Matxistaren Aurkako Plataforma): “Erasoak zer diren argi eduki behar dugu, bestela ezinen diegu erantzun” - Iruñea - euskalerriairratia.eus\nIratxe Alvarez (Indarkeria Matxistaren Aurkako Plataforma): “Erasoak zer diren argi eduki behar dugu, bestela ezinen diegu erantzun”\nLohizune Amatria Zabalza 2022-05-25 10:38\nBilerara deitu ditu Iruñeko Udalak Indarkeria Matxistaren Aurkako Plataforma. Onartu dute gonbidapena feministek, eta Emakumearen Udal Kontseiluaren erabakiak errespetatzeko eta erantzunez jokatzeko eskatuko diote udalari.\n“Berandu da”, Indarkeria matxistaren aurkako plataformaren iritziz, indarkeriaren aurrean udal estrategia txukun bat diseinatzeko. Baina hitz egiteko prest dira, horregatik, Iruñeko Udalak deitutako hurrengo bilerara joanen dira. Itxaropentsu dira, herenegun, Emakumearen Udal Kontseiluan protokoloa bere horretan utziko dutela esan zietelako.\nMaiatzaren 12an Indarkerien Talde Iraunkorraren mahaitik altxatu ziren feministak, Navarra Sumak udal estrategia aldatu nahi zuela ikusita. Protokoloa eta komunikazio kanpaina adostasunez garatzea ezinbestekoa dela aldarrikatu dute.\nOraindik ez dute udalarekin izanen duten bileraren data zehaztu, baina argi dute udal-gobernuari erantzukizunez jokatzeko eskatuko diotela, "bizitzak daudelako jokoan".


Automasajea - EMAIONK\nBy joseaizbarrena on 2017-05-31\nNork bere buruari ematen dion masajeari deitzen zaio automasajea. Gero eta teknika eta tresna gehiago erabiltzen ari dira gaurko egunean automasajeak emateko: pilotak (hainbat neurritakoak), errodilloak, eskuak… Feldenkrais, Pilates, Yoga, Chi Kung… bezalako diziplinetan erabiltzen dira automasaje-ariketak, prestakuntza fisikoaren osagarri.\nBaina, nola eman beharko litzateke automasaje bat?\nGaldera horri erantzuteko, Nekane Ripodas Altzuetak (Guía de aprendizaje para la reordenación de la postura, 72. orr.) pilota txikien bidezko automasajeari buruz dioena ekarriko dugu hona:\nNolako materiala erabili?\nHauexek hartuko ditugu kontuan pilota gogorxeago edo bigunxeago bat erabiltzeko:\nNolako tentsio muskularra dugun.\nNolako gaitasuna dugun erlaxatzeko masajeatu behar ditugun giharrak.\nNola eman automasajea?\nBi modu nagusi daude automasajea emateko:\nModu mekanikoa. Pilota behin eta berriz pasaturik masajeatu behar d(it)ugun atale(ta)tik, gorputza objektu bat balitz bezala erabilita.\nAlderdi mekaniko horri lan mental bat gehitzea. Horretarako, pilotaren laguntzaz antzemanen dugu non dagoen gihar-uzkurdura edo kontrakzioa, eta, gero, minduta dagoen toki hori erlaxatzen saiatuko gara.\nNola jokatzen du gorputzak?\nSistema nerbiosoak agindua eman behar dio gihar bati mugitzeko edo uzkurtzeko, giharrak ez baitu berez mugitzeko gaitasunik. Kontua da uzkurtzeko agindu gehien-gehienak modu inkontzientean emanik daudela. Horietako asko ume txikiak ginenetik daude emanik; gorputzean txertaturik geratu dira, eta ez gara batere kontzienteak haietaz.\nHori dela eta, giharra uzkurtzeko sistema nerbiosoak ematen duen agindu inkontziente horrekin batera erlaxatzeko agindu kontziente bat eman behar dugu, masaje hauen bidez lantzen diren giharrak uzkurtu eta erlaxatu baitaitezke. Horrenbestez, erlaxatzeko asmorik jartzen ez badugu, uzkurtuak egonen dira landu nahi ditugun giharrak, eta pilotaren lana hutsaren hurrena izanen da gehien-gehienetan.\nZenbat fase ditu automasaje baten lan mentalak?\nLan mental horrek hiru fase ditu:\nAntzeman non dagoen uzkurdura, pilotak erabilita.\nUzkurdura dagoen tokian gelditu tarte batean, eta pilota (ikus 1. puntua) erabilita sakatu behar dugu alde horretan.\nModu konszientean erlaxatu uzkurturik dagoen alde hori, geldi-geldi hats hartuz, postura eroso batean.\nAutomasajea: errekuperazioa eta arrabolak (errodilloak) | EMAIONK 2017-06-28\n[…] Aurreko batean aztertu genuen nola eman automasajeak pilota txikiak erabilita. Oraingo honetan, arrabolak erabilita egiten den edo egin daitekeen lanaz arituko gara. Dudarik gabe, modan daude arrabolak, gimnasioetako argazkiak ikusi besterik ez da egin behar. Baina, edozein tokitan erabil daitezke (etxean…), ez baita behar toki handirik horrelako tresna batekin lanean aritzeko. […]


BioBilbao - Portal Cambio Climático de Bilbao - Portal Cambio Climático de Bilbao - Ingurumen Sailak eta Bilboko Udalak bizkaiko hiriburuko airea hobetzeko plana prestatu dute Maiatza 2018 – BioBilbao – Portal Cambio Climático de Bilbao\nArriola sailburuak eta Aburto alkateak sinatu duten hitzarmenaren bidez, aldaketak planifikatu ahalko dira trafikoaren antolamenduan, aire-kutsadura murrizteko, azterlan zientifiko zabal batean eskuratutako datuen bidez. Bi erakundeak kontziente dira azken denboretan hirietan, dagoen ibilgailu-parke handiagoa dela eta, trafikoaren dentsitatea igo egin dela, eta industria hiriguneetatik urrundu dela eta, ondorioz, garraioa airea kutsatzeko foku nagusi bilakatu dela. […]\nElektrolinera berri bi (ibilgailu elektrikoak azkar kargatzeko puntuak) aurkeztu dituzte gaur Bilbon. Leizaola Lehendakariaren etorbideko 5ean eta Elcano kaleko 9an egongo dira urtebetez doako zerbitzua eskainiko duten elektrolinera horiek. Nornahik kargatu dezake erraz bere ibilgailu elektrikoaren bateria sakelako telefonotik jaitsi daitekeen “Karga Publikoa Iberdrola” aplikazioari esker. Era berean, kargak behar bezala nola egin jakin nahi […]


Caroline Bonaparte - Wikipedia, entziklopedia askea.\nAjaccio, 1782ko martxoaren 25a\nFlorentzia, 1839ko maiatzaren 18a (57 urte)\nJoachim Murat (1800ko urtarrilaren 20a - 1815eko urriaren 13a)\nFrancesco Macdonald (en) (1830 - 1837ko abuztuaren 28a)\nMaria Annunziata Carolina Murat (frantsesez Marie Annonciade Caroline Murat; Bonaparte jaioa; Ajaccio, Korsika, 1782ko martxoaren 25a - Florentzia, Toskanako Dukerri Handia, 1839ko maiatzaren 18a) Caroline Bonaparte bezala ezagunagoa, Napoleon I.aren arreba izan zen. Joachim Murat mariskalarekin ezkonduta zen eta 1808tik 1815era Napoliko Erresumako erregina ezkontidea izan zen.\n1800eko urtarrilean ezkondu zen Muratekin, hamazazpi urterekin. 1806an Bergeko eta Klevesko dukesa handia bihurtu zen eta 1808ko abuztuaren 1ean Napoliko erregina ezkontidea. Jauregiak eta lorategiak berritu zituen eta arkeologiaz interesatu zen. Senarraren absentzietan, lau aldiz izan zen erresumako erregeordea. Bere senarra hiltze ondoren Austriar Inperiora ihes egin zuen. 1830ean Francisco Macdonaldekin ezkondu eta Florentzian bizi izan zen 1839an hil zen arte. Ognissanti elizan lurperatuta dago.\nNapoliko Erresumako biografiak\nOrriaren azken aldaketa: 24 apirila 2022, 22:08.


Errenta aitorpena "etxetik mugitu gabe" egiteko bideak jarriko ditu aldundiak - Azkoitia - Maxixatzen.eus\nErrenta aitorpena "etxetik mugitu gabe" egiteko bideak jarriko ditu aldundiak\nMaxixatzen.eus 2020-04-03 19:24\n2019ko Errenta kanpaina astelehenean hasiko du Gipuzkoako Foru Aldundiak. Larrialdi egoera kontuan hartuta, zergadunek "etxetik mugitu gabe" aitorpena egiteko modu berriak jarri ditu foru Ogasunak. Zergabidea plataforma digitala erabiltzera animatu ditu zergadunak Jabier Larrañaga Ogasun diputatuak. Errenta egiteko prozedura delegatzea errazteko bideak ere ipini dituzte, eta telefono bidezko arreta indartu dute.\nAstelehenean hasiko du 2019ko Errenta kanpaina Gipuzkoako Foru Aldundiak. Larrialdi egoera kontuan hartuta, Gipuzkoako zergadun guztiek “etxetik mugitu gabe” egiteko bideak zabalduko ditu foru erakundeak. Aurrez aurreko arreta ematea ezinezkoa delako, atzeratu egin dute errentaren modalitate mekanizatua. “Hori horrela izanda, gure ahalegin guztiak dauzkagun zerbitzu telefoniko eta telematikoetan jarri ditugu”, adierazi du Jabier Larrañaga Ogasun eta Finantzetako foru diputatuak. Helburu jarri dute Errenta kanpaina %100ean modu telematikoan egitea.\nAurtengo Errenta kanpainan, Zergabidea plataforma teknologikoak (zergabidea.gipuzkoa.eus) “berebiziko garrantzia” izango duela nabarmendu du Larrañagak. Autolikidazio proposamena jaitsi, aldatu eta onartu ahal izango da plataforma horretatik. Proposamena jaso ez dutenen kasuan, berriz, Ogasunak dituen datu fiskalak jaitsi daitezke plataformaren bidez, eta datu horiekin aitorpena osatzeko eta aurkezteko aukera egongo da. Falta diren datuen kasuan, horiek gehitzeko eta beharrezko egiaztagiriak atxikitzeko aukera ere ematen du plataformak.\nLarrañagak azaldu duenez, Zergabideara sartzeko beharrezkoa da klabe operatiboa izatea, B@kQ kodea, B@k kodea, ziurtagiri elektroniko edota posta eta pasahitz baten bidez erregistroa egitea. Hala ere, pauso hori errazteko Ogasunak prozedura telematikoa jarriko du martxan, zergadunak etxetik mugitu gabe B@k klabea eskuratzeko aukera izan dezaten.\nHorrez gainera, Gipuzkoako Ogasunak indartu egin du Errenta kanpainako telefonozko arreta zerbitzuan aritzen den lantaldea. Arreta zerbitzuko teléfono zenbakia 943-11 30 00 da.\nAitorpena beren kabuz osatu ezin dutenentzat, erraztu egingo du Ogasunak jarduera beste pertsona bati delegatzeko prozedura. Ordezkaritza emateko tramitea erabat telematikoa izango da. Zergabidearen bitartez aitorpena aurkeztera animatu ditu zergadunak Ogasuneko diputatuak: “Beldurrik gabe ausartu daitezela plataforma erabiltzera, bereziki Ogasuneko bulegoetan aurkezteko ohitura duten zergadunak. Eta, kapaz ez direla uste badute, beste pertsona batean delegatu dezatela. Aukera denak irisgarriak dira oso eta irekita daude, zergadunaren esku-eskura”, azaldu du.\nForu Aldundiak 390.000 aitorpen jasotzea espero du aurtengo Errenta kanpainan, iazkoan baino 7.000 gehiago. Foru erakundeak egin dituen aurreikuspenen arabera, 288,8 milioi euro itzuliko dizkie Ogasunak zergadunei, eta hauek 264,2 milioi euro ordainduko dituzte. Saldoa, guztira, 24,6 milioi euro negatiboa da Ogasunarentzako. Ogasuneko foru diputatuak kanpainaren zifrak “modu positiboan” baloratu ditu: “Aurreko urteko kanpainaren antzeko zifrak dira, eta hura oso kanpaina ona izan zen”.\nLarrañagak Covid-19 gaitza zuzenean pairatzen ari diren herritarrei elkartasuna adierazi die eta eskerrak eman dizkie zerbitzu kritikoetan lanean ari diren guztiei. Foru Ogasuneko langileak ere kontuan izan ditu diputatuak: “Ogasuna zerbitzu publiko guztiak sostengatzen dituen oinarrizko zutabea da, erakundeak, osasuna eta zerbitzu sozialak finantzatzeko erreminta. Ondorioz, zilegi da aitortzea krisi orokorreko egoera honetan foru erakundeko langileak egiten ari diren lana”.\nErrenta kanpainako datak\nApirilak 6: ordutik aurrera onartu ahal izango dira autolikidazio proposamenak. Proposamenak honako webgunean kontsulta daitezke: www.gipuzkoa.eus/ogasuna/proposamena. 303.074 zergaduni eragiten diete modalitate honek; aitorpen guztien %66,1a da. Dagoeneko, 60.000 proposamen inguru bidali ditu foru Ogasunak.\nApirilak 15: Internetez aitorpena aurkezteko epea hasiko da, Zergabidea plataformaren bitartez.\nUztailak 29: bi modalitate horietan errenta aurkezteko epea amaituko da.\nDatarik gabe: Ogasuneko bulegoetan egiten den errenta mekanizatuak oraindik ez dauka datarik. Egoera bere onera etortzen denean jakinaraziko dute. Bitartean, modu horretan aitorpena egiten dutenak Internet bidez aurkeztera


Oihana Cabello Elorriaga - Lea-Artibai eta Mutrikuko Hitza : Lea-Artibai eta Mutrikuko Hitza\nErkiaga-Lekerika eta Aldazabal-Arakistain, nagusi Gabonetako Openean\nProfesionaletako txapelketa batean lehenengoz ikusi dira emakumezkoak Gernika-Lumoko zesta-puntaren katedralean.\nJaurlaritzak azoka tradizionalak egiteko prebentzio neurriak zehaztu ditu\nEudeli eta udalei bidali die irizpideekin gaur argitaratu duten dokumentua\nLAB: "Patronalak kontserba sektorean diharduten emakumeen erabateko prekarietatea betikotu nahi du"\nLABek ondokoa proposatu du: sektoreko gutxieneko soldata, epe laburrean, urtean 19.000 euro gordin ingurura iristea eta kontratu mugagabea duten langileen kopurua "nabarmen" handitzea.\nHondartzetarako autobus zerbitzua bere horretan mantenduko da\nBizkaiko Batzar Nagusiek ez dute onartu EH Bilduk egindako ez-arauzko proposamena; besteak beste, Gernika-Ispaster lineako autobusen maiztasuna handitzea eta ordutegia 22:00ak arte luzatzea eskatu zuen koalizio abertzaleak\nOndarroatik Lekeitiora, euskara bidelagun dela\nUemak antolatutako topaketetan parte hartzen ari dira 14 eta 18 urte bitarteko hainbat gazte.\n[ERREPORTAJEA] Euskararen egoera osasun zerbitzuan\nHITZAk zozkatutako Errigoraren saskiak Ondarroara eta Gernikara joan dira\nHarpidedun eta Hitzakideen artean Errigoraren bi otzara zozkatu ditu Hitzak; saski zuria eta saski beltza, hain zuzen ere.\nSarek '650 tontor' ekimena atzeratzea erabaki du\nZapatuan [urriak 3] mendietara igo ezin arren, herrietan elkartzeko eta argazki erraldoiak ateratzeko deia egin diete herritarrei; 12:00ak edo 13:00ak inguruan batuko dira herrietan, argazkia ateratzeko.\nOdola ematea "segurua" dela gogorarazi du Odolkideak elkarteak\nOndarroan barikuan [irailak 4] egongo da autobusa, Lekeition irailaren 25ean eta Markina-Xemeinen irailaren 29an.\nEuskal presoak hurreratzeko eskatu du Lakuak\nJonan Fernandez Giza eskubide, bizikidetza eta lankidetzarako idazkari orokorrak esan duenez, egungo egoeran "zentzuzkoena da" preso bakoitza bere erkidegora mugitzea. 330 preso inguru Basauri, Martutene eta Zaballara hurbiltzeko eskatu du.\nLekeitioko Eskolapea bete du euskal preso eta iheslarien etxeratzea eskatzeko elkarretaratzeak\nPresoen auziaren irtenbiderako bide izateko ekimena abiarazi du Sarek\nHerritarren aktibazioa eta alor politiko, sindikal eta sozialaren parte hartzea bultzatu nahi du, kilometroak eginez.\nBizkaiko Foru Aldundiak beharginek euskara lantzeko proiektua abiarazi du\nBerbanet izena jarri diote programari. Horri esker, langileek telematikoki hizkuntza landu ahal izango dute. Programa horrekin lortu gura dute foru-sail denetako langileek hizkuntzaren erabileraren jarioa handitzea


Enpresa eta erakunde publikoen erronka izaten da euskararen erabilera areagotzeko motibazioan eta sentsibilizazioan eragitea. Izan ere, ezagutza areagotzeko egitasmoak alde batera utzi gabe, erabilera da aurrera egiteko gako nagusietako bat.\nEusle metodologia: hizkuntza-ohiturak aldatzeko esku-hartze sinple eta eraginkorra da. Helburu nagusia da euskaraz gehiago egiteko aukera emango duen dinamika bat sortzea talde natural batean. Talde-ikuspegia du oinarrian: taldeak kolektiboki erabakitzen du esperientzian parte hartzea eta taldeak ematen die zilegitasuna kide batzuei "eusle" (euskarari eusten dioten hiztunak) moduan jokatzeko. Euskararen aldeko testuingurua sortuz, taldekideak egoera berrira egokitzen dira, hizkuntza-ohiturak aldatuz.\nArlo honetan, hainbat zerbitzu eskaintzen ditugu:\nEkoLinguA: herritarrak hiztun moduan ahalduntzeko solas-jokoa da. Jokoan hizkuntza-biografia eta hizkuntza-jarrera zehatzak proposatzen dira eta horiek ulertzeko eta horietan posizionatzeko hizkuntza-ekologiaren kontzeptu-gakoak eta hizkuntzen arteko bizikidetzarako funtsezkoak diren eztabaidagaiak lantzen dira, modu ludiko batean. 16 urtetik gorako edozein herritarrek har dezake parte: euskaraz bizi dena, euskalduna dena baina egunerokoan euskara erabiltzen ez duena, euskaraz ulertu bai baina hitz egiten ez duena, euskaraz ez dakiena... Jokoa bi hizkuntzatan dago, euskaraz eta gaztelaniaz, eta egokia da honako esparruetarako: ikastetxeetarako, euskaltegietarako, elkarteetarako, edota herritarrekin modu irekian erabiltzeko. Informazio gehiagorako: http://komunitatea.elhuyar.eus/eraldaketa-elhuyar-da/2015/04/24/ekolingua-hiztunak-ahalmentzeko-solas-joko-berria-2/\nBostekoak: talde naturaletan hizkuntzaren erabilera aktiboagoa eta kontzienteagoa lortzeko ekimena da. Gune berean lan egiten duten kide euskaldun eta ez euskaldunekin batera eta euskararekin izan dituzten bizipen eta esperientzietatik abiaturik, hizkuntza-jarrerez eta hizkuntza-ohiturez hausnartzea da helburua, egungo hizkuntza-errealitatea eraldatzeko asmoarekin. Eragin-esparruak askotarikoak izan daitezke: lan-mundua, gurasoak, gazteak, kirol-elkarteetako kideak...\nBestelako sentsibilizazio-ekimenak: hizkuntzen ekologian oinarritutako sentsibilizazio-saioak, xede-talde berezietarako ekimen berezituak..


Arrigorriagako Udala - Arrigorriaga, herri segurua\nArrigorriaga, herri segurua\nArrigorriagako Udaleko gobernu-taldeak baieztatu du udalerria guztiz segurua dela, eta prentsaurreko baten bidez eman nahi izan du horren berri: bertan, delinkuentzia-tasa baxua islatzen duten datuak zerrendatu ditu. Asier Albizua alkateak, Asier Agirre Giza Baliabide eta Herritarren Segurtasuna saileko zinegotziak eta Raúl López Udaltzaingoaren buruak amaiera eman nahi izan diote ustezko larrialdi-egoerari; izan ere, hedabideetan, plataforma digitaletan eta sare sozialetan herriko gune jakin batean egon diren etxebizitza-lapurretei buruzko informazioa hedatu da.\nArrigorriaga bigarren mailan dago (sei dira guztira) mila biztanleko delitu-kopuruari dagokionez, eta, 10.000 biztanle baino gehiago dituzten udalerrien artean ere seguruenen artean dago. Bizkaiari dagokionez, Galdakao da seguruenen artean hirugarrena, 25,22ko indizearekin 1.000 biztanleko. 2017an (datu ofizialak jaso ziren azken urtea) erregistratu ziren 2.524 jazoeretatik 109 gertatu ziren Makua, Padura, Santo Cristo, Landarraga eta Arandiak osatzen duten eremuan, hau da, udalerri osoan erregistratutakoen % 4. Udaltzaingoaren arabera, 2018an 73 jazoera gertatu ziren (% 2,99); beraz, udal-arduradunek uste dute ez dela zentzuzkoa baieztatzea Makua ez dela gune segurua.\n73 jazoera horietatik, soilik % 1ak du lotura etxebizitza-lapurretekin. Zehazki, 2018an 15 etxebizitza-lapurreta egon ziren, eta 3 bakarrik gertatu ziren aipatutako gunean, nahiz eta eraikin mota hori erakargarriagoa den lapurrentzat. 2019an beste hiru lapurreta egon dira, baina alkateak adierazi du urtean zehar gertatu daitezken lapurretak direla, eta beti indartzen dituztela segurtasun-neurriak egoera horiei aurre egiteko.\nAlde horretatik, alkateak eta zinegotziak Udaltzaingoaren eraginkortasuna azpimarratu dute, urteko 365 eguneko eta eguneko 24 orduko presentziarekin eta beste indar polizialekiko koordinazio estuarekin. Raúl Lópezek jakinarazi zuen urtarrilaren 7an 4 pertsona atxilotu zituztela Sopelan, Makuan eta beste udalerri batzuetan gertatutako lapurreten harira; izan ere, “arazo globala” baita. Urtarrilaren 31n beste atxiloketa bat burutu zen Arrigorriagan, eta otsailaren 12an Ertzaintzak beste pertsona bat atxilotu zuen Gernikan, lapurreta horiekin zerikusia zuena.\nNahiz eta ez duten arrazoirik ikusten “aztoramendu soziala” eragiteko, udal-arduradunek segurtasuna indartzeko neurrien berri eman nahi izan zuten: horietako batzuk jada aurreikusi eta aurrekontuan gehitu ziren. Polizia-zainketaz eta presentzia fisikoaz gain, prebentziozko zainketa areagotuko da udalerri osoan, sarrera- eta irteera-kontrolekin eta matrikula-irakurketekin bai herrigunean eta bai Abusun. Gainera, zainketa-kontrolerako zentro bat irekiko dute Udaltzaingoaren egoitzan, eta kamera-sarea zabaldu eta berrituko dute mugikortasun handiko guneetako zainketa indartzeko


Laudiokoa da absentismo altuena duen bigarren ertzain-etxea - Laudio - Aiaraldea.eus\nErredakzioa 2017-02-23 12:00\nLaudioko ertzain-etxea, artxibo irudi batean. Argazkia: aiaraldea.eus\nErtzaintzaren lan absentismo datuak plazaratu ditu El Correo egunkariak. Datu horien arabera, Laudiokoa da absentismo altuena duen bigarren ertzain-etxea. Iragan abenduan % 18,34ko absentismoa erregistratu zen eskualdeko komisaldegian. Muskizko polizia etxea da lehena zerrendan, %25,79ko absentismoa izan baitzuen abenduan. Hilabete horretan % 12,42koa izan zen Ertzaintzaren absentismo batezbestekoa. Datu horrek adierazten du eguneko 770 ertzaina ez direla lanera joaten EAEn. Araba da batez besteko altuena duen herrialdea, % 14,58rekin.\nAbsentismo gehien, brigada mugikorrean\nPolizia dibisioaren arabera aldatu egiten da absentismo tasa. Brigada mugikorra da lehena, % 17,14ko batezbestekoarekin. Arkauteko irakasleen artean % 15,56koa da absentismoa eta % 12,58koa Zaintza eta Erreskate Unitatean. Tasa baxuena Arabako Trafiko Unitatearena da, % 10,83ko batezbestekoarekin.\nLangile publikoen artean dagoen absentismoa (Osakidetzakoa kenduta) bikoizten du Ertzaintzarenak.


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Elikadura orekatua (Modulua)" topic_facet:"Ostalaritza eta Turismoa (Lanbide Arloa)" topic_facet:"Osasun arreta (Modulua)"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Elikadura orekatua (Modulua) Proposatutako gaia: Ostalaritza eta Turismoa (Lanbide Arloa) Proposatutako gaia: Osasun arreta (Modulua)\n4 Dietetika (Heziketa zikloa). Goi maila Elikadura orekatua (Modulua) 4 Etxez Etxeko Laguntza (Modulua) 4 Gastronomia eta nutrizioa (Modulua) 4 Gizarte eta kultur zerbitzuak (Lanbide Arloa) 4 Gorputz eta kirol ekintzak (Lanbide Arloa) Gehiago ... Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila 4 Oinarri biologikoak,osasuna eta lehen sorospenak (Modulua) Osasun arreta (Modulua) 4 Osasungintza (Lanbide Arloa) Ostalaritza eta Turismoa (Lanbide Arloa) 4 Sukalde zuzendaritza (Heziketa zikloa). Goi maila 1 Haur hezkuntza (Heziketa zikloa). Goi maila 1 Haurraren autonomia pertsonala eta osasuna (Modulua) Guztiak ikusi ... gutxiago ...


Ihizia - LA VALLÉE DES ALDUDES\nBANKAKO MEATEGIKO INTERPRETAZIO ZENTROA – BISITA GIDATUA\nEZTABAIDA GAUA – URA ETA JANARIA\nAgorrilaren 5ean, asteazken arratsez, 20:30etan - Urepele - Amerikanoinea etxean AIBA gaualdi bat antolatzen du uraren eta janariaren ...\nKirolak – Aisialdiak\nIhizia Aldudeko ibarran\nLarrazkena heltzearekin, urdin kolorezko sukar batek estaltzen du euskal herria. Uso urdin kolore. Ihiztariak kutxatzen dituenak. Orduan, bana bana, oihanak eta iratzeak gorritzen diren sasoinean, bakotxa bere postura doa, urtso hegaldi batek sendatuko duelako esperantzarekin.\nNahiz eta gehienik armarekin ihiztatzen den, sarretako ihizia, Euskal Herriko berezitasun bat da. Kasu, ihiztariak diren leku batzuetan debekatua edo aholkatua da oinez ibiltzea. Leku horiek markatuak dira.\nHemen ACVB (Baigorriko eskualdeko ihiztari elkartea)-k du Baigorri, Banka, Aldude eta Urepelen gaindi ihizia kudeatzen. Posta batzuen alokatzea proposatzen du. Hemen ihiztatzeko, permisa bat beharrezkoa da.\nUsoa ez da ihiztarien harrapakin bakarra. Hemen ihiztatzen ahal da ere basurdea, biligarroa eta pekada. Eta nahiz eta eskuak hutsik sartzeko irriskia baden, hemengo kanpo eder eta oihanpe eztiez goxatzeko parada izaiten da beti.\nZerbait jakin nahi?


SOLOKOETXE BHI : ORLANDORAKO BIDAIA\nBigarren mailako ikasleek, matematikako klasean, asko gustatu zaigun taldeko lan bat egin dugu. 2.gaiarekin lotuta andereñoak Orlandorako bidaia antolatzea proposatu digu, baina horretarako informazio des- berdinak bilatu behar izan genituen.\nOrlandon, Disney World parkea dago eta hara joatea egun batean denok nahiko genuke. Lehenengoz hegaldiaren ezaugarriak (low cost), iraupena, eskalak, ordutegiak… bilatu behar izan ditugu, eta hori guztia kalkulatzeko, ordutegiaren diferentzia Estatu Batue- tako zonalde horrekin. Hegazkinak bi eskala egiten zituen, Madriletik ateratzen zen Atlantaraino eta gero Orlandora. Atlanta eta Orlando mapan kokatu behar izan ditugu, eta modu honetaz, hegaldiaren datu guztiak bete behar izan ditugu.\nGero, egonaldia, hoteleko prezioa dolarretan ematen zigutenez, bere baliokidetza eurotan kostatu zaigu kalkulatzea. Baliokidetza hau egunero alda daitekeela jakin dugu eta azkenik, egin behar ziren eragiketak eginda, lortu dugu emaitza zuzena. Azkenik hango distantziak, aireportutik hotelera eta hoteletik parke- ra. Anglosaxoi herrialdetan, miliatan neurtzen dute distantzia eta guk kilometrotan.\nLan hori guztia prestatzeko andereñoak gidoi bat eman digu galderekin eta hori, kartulina batean egin behar izan dugu, marrazki eta argazkiekin apainduz.\nLan hau egitea atsegin izan dugu guztiok, bidai hori egitea gustatuko litzaigukeelako, eta honetaz gain, lan hori klaseko lagunekin egin dugulako, gutxitan gerta- tzen den bezala.\nElda Ugarte 2.C\nArgitaratzailea NAGUSIA noiz 9:57\nMERTXEREKIN BERE AGURREAN


Hegaldiak Acoruna - Eindhoven | Vueling\nHegaldiak Eindhoven -tik\nEzagutu Eindhovenen xarma, Europako erdialdeko diseinuaren hiriburua.\nEindhoven hiri zaratatsua da, dendaz, tabernaz eta aire irekiko kafetegiz betea. Industria-aroan garrantzitsua izan zen eta gaur egun Europa osoko diseinu-zentrorik garrantzitsuenetako bat bilakatu da. Ezagutu nahi? Erreserbatu hegaldia Eindhoven-era gure webgunetik edo aplikaziotik!\nEindovhen-era zoazenean nazioarteko aireportuan lur hartuko duzu, hiritik 7 kilometrora bakarrik. Hainbat konexio ezberdin dago Eindhoven-eko erdiguneraino heltzeko, 20 bat minutuan; xehetasun guztiak aireportuari buruzko webgunean aurkituko dituzu.\nEindhoven garai berrietara egokitutako hiria da, modernoa eta bizia, baina bere historia zaintzen eta eraikinik nabarmengarrienak kontserbatzen jakin izan duena. Horren lekuko dira hiriguneko elizak, eta horien artean Santa Catalinako basilika eta Bihotz Sakratuaren Eliza.\nEsparru ekonomiko eta berritzaileari dagokionez, Eindhoven Philips-i esker ezaguna da, 1891n lanpara goria sortu zuen enpresari esker alegia; denbora joan ahala, nazioarteko enpresarik garrantzitsuenetariko bat bilakatu da.\nZer egin dezakezu Eindhoven-en zaudenean? Gaueko aisia bizi nahi baduzu, Stratumseind-era joan behar duzu, 225 bat metroko kalea, mota guztietako eskaintzez lepo (54 musika-taberna daude!) Bertako kaleetan beste aukera asko aurkituko dituzu, izan ere diseinua eta kultura hiriko erreferentea dira, batez ere Holandako Diseinuaren Astean; urrian egiten dute eta Europa osoko 200.000 lagun baino gehiago biltzen ditu.\nEindhoven abiapuntu egokia izan daiteke gertuko beste hiri europar batzuk bisitatzeko, esate baterako Brusela edo Düsseldorf. Eta ez ahaztu, Holandan Amsterdam eta Rotterdam-era ere bidaiatzen dugula.\nAukera itzazu Eindhoven-era joateko egunak eta goza ezazu esperientzia!


copreci | Lantalan\nAzaroaren 17an Coprecik Euskara Eguna ospatu zuen\nOsteguna, 2007ko azaroaren 22a\n8urte jada Coprecin Euskara Plana abian jarri zela, eta ospatzeko garaia bazela eta, Euskara Eguna antolatzea otu zitzaigun Copreciko Euskara Batzordekideei.\nOtu eta egin. Gorlako Altsasu elkartean jarri genuen zita eta nahi baino gutxiago baina uste baino gehiago elkartu ginen.\nGiro paregabean egun pasa egiteko aukerari ezin ba muzin egin. Goizean mendi buelta polit batekin begiko bekarrak kendu ostean, pilotan, sokatiran, soka saltoan eta arto jasotzen aritzeko parada izan genuen. Hori dena, txorizo egosi eta sagardo freskoz lagundua.\nBazkaria ere ez zen hala-moduzkoa izan eta denak ere, ase baino aseago irten ginen elkartetik. Aurretik baina, digestioa ondo egiteko kantatzea bezalakorik ez dagoela eta, guk ere tradizioari eutsi behar.\nZorionak, beraz, guztioi eta ea datorren urtean ekitaldi potologoa lortzen dugun!\nBidaltzailea: Copreciko Euskara Batzordea


Piliren koadernoa: 2011-05\nApunte-koadernoa - Cuaderno de apuntes - Carnet de croquis - Sketchbook - Skizzenblock\nNire akuarelak / Mis acuarelas\nAsteburu honetan, 2011ko maiatzaren 27an, eguakitzean, hasita eta domeka arte Mundumira festa izan da Elgetan. Munduko kulturen festa zoragarria.\nAipagarria benetan antolakuntza; garraioak oso ondo funtzionatu du, trafikoa zuzentzeko eta garbiketa brigadak ere primeran jardun dute. Zorionak antolatzaleei.\nGuk zapatu arratsaldean autobusean joan ginen; bueltatxo bat eman, zerbait jan eta musikaz gozatzeko aukera izan genuen. Halako giroa ikusita, domekan ere errepikatu genuen.\nAzken orduko euriak ezin izan zuen giroa zapuztu.\nHainbeste jendearen aurrean koadernoa ateratzea lotza ematen zidan; gainera batzutan, hainbeste jende zegoen ez nuela aurkitzen toki aproposik koadernotxoa ateratzeko. Azkenean zerbait egin nuen eta hemen dago.\nPublicado por Piliren Koadernoa en 22:33 Enlaces a esta entrada\nEtiquetas: Elgeta, Jaiak, Mundumira\n2011-V-27- Eguakitza. Donostiatik Bergarara autobusean marrazkitxoak egiteko denbora ematen du, baina Elgoibarretik aurrera, autopista lagata, karretera ez da batere aproposa....\nPublicado por Piliren Koadernoa en 22:05 Enlaces a esta entrada\nEtiquetas: Autobusak, Etxeak\n2011-05-22. Domeka. Bergaran lanbroa diharduela eta, Arabara aldera jotzen dugu. Ullibarri-Ganboan jartzen gara ikusten duguna isladatzeko asmoarekin.\nGero, herrira bueltatuta, kuadrillarekin elkartu eta bueltatxo bat ematen dugu. Zintxo ere gurekin dator.\nPublicado por Piliren Koadernoa en 20:38 Enlaces a esta entrada\nEtiquetas: Tabernak, Txakurrak, Ullibarri-Ganboa, Urtegiak\n2011-05-21. Zapatua. Irala kaletik buelta bat ematen\nPublicado por Piliren Koadernoa en 20:30 Enlaces a esta entrada\nEtiquetas: Bergara, Erretratuak, Farolak\nBearteko kale erakusketa\n2011-05-15. Domeka, gaur elkarteko urteroko kale-erakusketa egin dugu San Martin plaza.\nMontatzen hasi garenean eguraldi ona bazegoen ere, ordua heldu denean euria hasi da eta ez du aterri bukaera arte. Muntaia Udaletxeko arkupetan jarri behar izan dugu.\nMomentu batean, Seminarioko arkupetatik erakusketa marrazten saiatu naiz.\nPublicado por Piliren Koadernoa en 23:04 Enlaces a esta entrada\nEtiquetas: Bergara, San Martin plaza\nBatzutan hesiak eta hormak ezin dute udaberria gelditu...\nPublicado por Piliren Koadernoa en 10:55 Enlaces a esta entrada\nEtiquetas: Bergara, Lorak\nSan Pedro inguruan\n2011-05-13. Eguakitza. Ekaitza iragarrita dago baina ez da heltzen; arratsalde bero honetan gerizpe bila ibilita gero San Pedro elizaren portikoan jartzen gara, gerotxoago parean.\nPublicado por Piliren Koadernoa en 10:53 Enlaces a esta entrada\nEtiquetas: Bergara, Kaleak, San Pedro eliza\n2011-V-8. Aierdi inguruan ibili gara egun zoragarri honetan pintatzeko motibo bila.\nAzkenean, koadernoan, abandonatutako kotxea eta zaborra marraztu ditut.\nPublicado por Piliren Koadernoa en 22:17 Enlaces a esta entrada\nEtiquetas: Elorregi auzoa, Kotxeak, Zaborra\n2011-V-7. Sekulako zaparradak jausten dihardute, etxean geldituko gara.\nAstean zehar egindako ikastaroan sortutako griña asetzeko etxean dauzkadan argazkien artean batzuk aukeratu eta marraztera animatu naiz.\nPublicado por Piliren Koadernoa en 22:14 Enlaces a esta entrada\nEtiquetas: Etxeaundi, Lescun, Orio, Soledadea, Usondo etxea, Zubieta\nAste honetan UNIAk antolatutako ikastaroa on-line jarraitzeko aukera izan dut; bideokonferentziaren bidez egin dudan lehenengoa. Ikastaroaren izenburua "Cuadernos de viaje" zen, eta sarean jarraitzen ditudan marrazkigile batzuk entzuteko aukera izan dut.\nIrudia ez zen oso ona, soinua batzutan nahiko estresantea, baina orokorki oso esperientzia ona izan da, artistek koadernoak, marrazkiak eta pintura nola bizi duten kontatu digute eta.\nPonentziak entzutean marrazteko sekulako griña sortu zait eta ariektatxo batzuk egitera animatu.\nPublicado por Piliren Koadernoa en 22:10 Enlaces a esta entrada\n2011-V-1. Basalgo auzoan ibili gara pintatzeko motiboen bila; Iñarre baserriak atentzioa eman digu eta akuarelekin margotu dugu.\nAzken momentuan, koadernoan, beste ikus puntu batetik ikusita marraztera animatu egin naiz.\nPublicado por Piliren Koadernoa en 19:08 Enlaces a esta entrada\nEtiquetas: Basalgo auzoa, Baserriak, Bergara\n2011-IV-30. Gaur ere bai! Elkartean bildu gara hiru lagunen eguna ospatzeko.\nErretratutak, opariak, lorak, dantzak, atzoko abestiak....\nPublicado por Piliren Koadernoa en 19:05\nEtiquetas: Erretratuak, Lorak\nItzuli / Translate / Traducir / Traduire / Übersetzen\nAbioiak Agirre auzoa Aireportuak akuarela Albiztur Alquezar Amurrio Anboto Andalucía Andorra Angiozar Animaliak Antzuola Añana Araba Aramaio Arane auzoa Ariketak Ariznoa plaza Arrantzaleak Arrasate Arrese kantoia Arrizuriaga Artaza Asentzio Atienza Aulkiak Autobusak Azedo Loiola etxea Azoka Azukre-ontzia Baiona Balkoiak Balmaseda Barrenkalea Basalgo auzoa Baserriak Beart Bearteko lokala Bera Bergara Berlin Bidaiak Bideberri Bidekurutzeta kalea Bilbo Bilerak Bizkaia Bodegoia Bolua Botak Briançon Catalunya De vuelta con el cuaderno Deba Dendak Donibane Garazi Donibane Lohitzune Donostia Dorreak Durango Durangoko azoka Ea Eguneroko gauzak Eibar Elgeta Elizak Elkarteak Elorregi auzoa Elurra Erakusketak Ermitak Errekak Errekalde lorategia Erretratuak Erretzaileak Errexil Errioxa Erromarak Errotalde jauregia Errotalde parkea Eskuak Espoloia Estropadak Etxeak Etxean Etxeaundi Etxeko tresnak Eugi Euritakoak Euskal Sketcherrak Extremadura ezkontzak Eztia Faroak Farolak Frantzia Fregona Fuerteventura Futbola Gabon zahar Garraioak Gasteiz Gaubea Gazteluak Getxo Getze Ibargoiti giltzak Gipuzkoa Giza gorputza Goenkalea Goiauzoa Guardia Hondartzak Hontzak Huesca Ikastaroak Ikerleku kantoia Ile-apaindegia Iñigo Iparraldea Irune Iruña Itsasargiak Itsasontziak Izkue Jaiak Janaria Jendea Juan Irazabal kalea Kaleak Kamiseta Kantabria Karnabalak Karrantza Katabia Kobazuloak Kontenedoreak Kotxeak Kultura kalean Labegaraieta Lagunak Landareak Leihoak Lekeitio Lescun Liebster blog award Limoia Loiola Lorak Mahaiak Makinak Marea errotak Maroko Marrazkeraz Mendiak Mendoza Mintegi kalea Mundumira Musika Nafarroa New York Olaso torrea Organoa Orio Paisaia Paketeak Paleta Parkeak Pasaia Piparrak Pirineoak Plantxa Polikiroldegia Poltsak Pongoak San Antonio auzoa San Martin plaza San Pedro eliza sanferminak Santa Marina eliza Sariak Segura Siesta Sketchcrawl Soledadea Sonbrilak Soraluze Sukaldea Tabernak Tabletako marrazkiak Tarragona Teide Teilatuak Tenerife Teruel Torretxeak Trenean Txabolak Txakurrak Txindoki Udalatx Udazkena Ullibarri-Ganboa Umeen jostailuak Unzeta etxea Urduña Urtegiak Usoak Usondo etxea Zabalotegi kalea Zaborra Zaragoza Zarautz Zildotz Zorrotenak Zubiak Zubieta Zuhaitzak Zumaia\nParte hartzen dudan blogak:\nEuskal Herria's Sketchers\nUna vez mas en Hemisferio...dibujando con el grupo.\ntrucos y recursos al pintar en acuarela tips and resources to paint in watercolor\nm i m u j a n d o m i v i d a\nZenbat aldiz ikusita


2021-09-12 MENDIALDEA MENDILERROA, HORNILLO ETA ARBURU (ARABA)-Eginda!!! | Leioa Mendi Taldea\n2021-09-12 MENDIALDEA MENDILERROA, HORNILLO ETA ARBURU (ARABA)-Eginda!!!\n2021eko irailaren 12ean (domeka) mendi irteera hau burutu genuen.\nElkartu ginen 50 mendizalek, taldeen arduradunen aginduak jarraituz eta inolako ezer aipagarririk gabe, aurreikusitako ibilbideak burutu genituen.\nDomekako meteorologia: Zerua estalita izan genuen. Ibilbidearen hasieran 18º (Antoñana) zeuden eta 28º (Maeztu) amaieran. Airearen hezetasuna % 45-60 inguru. Ibilbide osoan zehar hego-ekialdeko haize eskas eta leuna izan genuen. Zeru garbiak izan genituen, indize ultramore altua (7) eta polen indize (3) baxuak izan ziren. Ibiltzeko lur lehorra eta ibiltzeko erosoa topatu genuen. Ibilbidearen zati handi bat gerizpean egiteko aukera izan genuen.\nPinueta 7:50; Lamiako 7:55; Luis Bilbao Libano kalea (markesina) 8:00; San Pedro plaza (Deustu) 8:10; Zabalburu (Ertzaintza markesina) 8:20.\nMendialdea eskualdean (Arabako mendialdea) eta Iturrieta eta Kodés mendien artean (Izki), Arburu gailurra altxatzen da (1.048 m). Arana bailara eta Antoñanako lurrei so egiten dion mendia da. Tontor ederra dela esan dezakegu, bere orografia eta jatorri karstikoagatik ez ezik, bertara iristeko itzel ederrak diren bideak eta bidexkak zeharkatu behar direlako. Bertara heltzeko, Obi eta Peñalascinco bezalako tontor erakargarriak ere igo beharko ditugu. Hau guztiaz gain, kobak inguratzen dituzten kondairaz, arte eta ipuruen ugaritasunaz, paisaia zoragarriaz, leize eta harrizko korridorez eta abarretaz gozatzeko aukera izango dugu.\nGura izanez gero, paisaia exotiko batean murgiltzera gonbidatzen zaitugu. Gure ibilbidetik hurre, Hornillo uhartea ere ikus dezakegu. Izkiko (Araba) Parke Naturalaren ekialdeko muturrean dagoen mila metro inguruko kareharrizko harkaitz-puska hau, artadi itxi eta iraganezin batek goraino estaltzen du. Haren gailurrak, Campezo haranean kokatzen den Erdi Aroko Antoñana herria eta Oteo (Harana bailara) bereizten ditu.\nArburu edo Arboro, iparraldetik hegoaldera luzatzen den kareharrizko mendilerro luze baten parte da. Ekialdeko isurialdeak, Aranako bailararantz doan heinean beherantz bortitz egiten du, itzelezko itsaslabarrak sortuz. Mendebaldeko isurialdeak, berriz, norabide horretan poliki-poliki jaisten doa, haranera heltzean, basoz betetako goi-lautada bat osatuz, bat-batean erortzen den arte.\nLeioa Mendi Taldeak, zailtasun, aldatz eta desnibel desberdinak dituzten bi mendi-ibilbide egitea proposatzen ditu:\nMendizale amorratuenek, neurrizko zailtazuna duen XENDAZALETASUN mendi ibilbidea egingo dute. Izki eta Entzia mendilerroen erdian dauden sakonuneetako tontor esanguratsuenetara igoko dira. Berron ibaiaren ibilbidea jarraituz, uraren ertzetara bertikalean erortzen diren itsaslabar harritsuen artean ibiltzeko aukera izango dute.\nBigarren mendi proposamenak zailtasun errazagoa du: gura dutenentzat, XENDAZALETASUN ibilbide erosoagoa da, zailtasun eta desnibel txikiagoarekin. Aukera horri esker, erkamezti eta artadi bikainak zeharkatuz bide zorogarriaz gozatzeko aukera izango dute. Ibilbidean, Obiko kobak zeharkatuko dituzte. Hauek, kareharrizko harkaitzean irekitzen diren leize eta zulo karstikoak dira.\nEgunean zehar, Hornillo eta Arburu mendiguneetako zenbait gailur igoko dira. Hoietatik, kota nagusia Arburu gailurra izango da (1.048 m). Tontor hori LEIOA MENDI TALDEAk 2011.urtean igo zuen.\nARABAKO MENDIAK ETA ARBURU MENDILERROA\nArabako Mendialdea, Arabako hego-ekialdean kokatzen da. Sei udalerrik osatzen duten Euskal Herriko eskualde edo herri taldetxo bat da: Arraia-Maeztu, Bernedo, Kanpezu, Lagran, Urizaharra eta Harana-Arana. Kanpezu-Arabako Mendialdeko Koadrila legez ezagutzen da (Cuadrilla de Campezo-Montaña Alavesa) eta hiriburua Santikurutze Kanpezu (Santa Cruz de Campezo) da. 47 herrigunetan banatuta dago. Arabatik kanpo, Nafarroa eta Trebiñu Konderriarekin egiten du muga. Araban, berriz, Errioxako herrixkak hegoaldetik, Añana mendebaldetik eta Gasteiz eta Agurain iparraldetik inguratzen ditu.\n485,30 km2-ko azalera du. Erliebe oso malkartsua du eta bere azalera gehiena 600 metrotik gora dago. Arabako mendietara hurbiltzea erraza da. Arabako hiriburutik, Gasteiztik, Arabako Mendialdera erraz irits gaitezke. Bertaratu gura dugun inguruaren arabera, Gasteizko (A-2124), Azazetako (A-132) eta Opakuako (A-2128) portuetatik joatea aukeratu dezakegu.\nBere edertasuna eta balio naturalaz gain, ondare historiko, artistiko eta kultural oso interesgarria ere badu. Erdi Aroko hiribilduak, jauregiak, dorreak, harresiak, elizak, baselizak, aztarnategi arkeologikoak, kobazulo artifizialak eta era guztietako museoak, Arabako Mendialdeko paisai berdearen gainean aurkitu ditzakegu. Barnealdean, babestutako Euskadiko gune ikusgarrienetako bat kokatzen da: Izkiko natur parkea.\nEskualdeak, ospakizunen eta gastronomia aberatsaren bidez, bere ohiturei eutsi eta ezagutzera ematen ditu. Bertan, jatorri-izendapena duten Idiazabaleko gazta, odolkia, ogia edo/eta euskal bereizgarririk handiena duten bi produktu nabarmentzen dira: eztia eta patatak. Bere ingurune naturalean abentura-kirolak egiteko aukera ugari eta anitzak, Arabako Mendialdeko eskaintza turistikoaren erakusgarri ere badira: Eskalada, troken jaitsiera, mendi-ibiliak, golfa, hipika, BTTko ibilbideak, arrantza eta Europako bide berderik onenetakotzat dugun Euskal Herriko Bide Berdea dira turismo aktiboaren aukera nabarmenenak.\nArburu edo Arboroko pagadi eta haritzez beteriko kareharrizko goi-lautada Izki parkearen mendebaldeko muturrean dago, babestutako eremuetatik kanpo. Bere alboetako batek Maeztu babesten du eta Campana edo Peñas Obi eta Peña Las Cinco erpinek orrazten dute. Atzean, hegoalderantz, Arraia bailaratik ikustezina den mendilerroaren sabaia ezkutatzen da: Arburuko gailurra. Arburu mendiak Arabako Mendialdean dagoen mendilerro txiki bat osatzen du. Ekialdean Maeztuko diapiroa mugatzen du (Arraia bailara).\nArboro izenaz ezagutua izan da. Arraia bailaran kokatzen den, San Kristobal eta San Justi mendien arteko meseta bati ere horrela esaten baitzaio. Inguruko bi gailurren artean aukitzen den eta 1.048 metroko altuerara iristen den meseta kareduna da. Hegoaldeko gailurra altuena da (1.048 m). Bertan kokatzen dira gailur geodesikoa eta mendi-postontzia. Hau da, gainera, ikuspegi onenak dituen gailurra. Tontor horretatik, eguerdian bereziki, Santa Agedako atzeko aldea ikusgarriaren (1.041 m), ikuspegi ederrataz gozatzeko aukera izango dugu. Iparraldean, panoramika eskasagoa eta itxura zatarragoa duen, Arboroko bigarren gailurra dago (1.046 m) (ED50 30T 548599 4741519). Mendebaldeko isurialdea malkartsua da eta zeharkatzen duen haitz-ebakiduratik bertatik igarotzeko zailagoa. Hala ere, Atauriren gainetik igarota (659 m) iparralderantz jo genezake.\nMendebaldeko isurialdea malkartsua da eta zeharkatzen duen haitz-ebakiduratik tontorrera iristeko zailagoa. Hala ere, gailurretik iparralderantz egin eta Atauriren ganatik (659 m) igarota pasa daiteke. Atauriko ibilbidean, kirol-eskalada egiteko aproposa den Aitzuloren malkarra dago.\nIBILBIDEetan, egin nahi den bideari buruzko informazio zehatza aurkituko dugu. Txangoa behar bezala prestatzeko berrikustea eta aztertzea gomendatzen da. Informazio horrek guztiak jardueraren zailtasuna-, ahalegina– eta arrisku-maila ezagutzen lagunduko digu. Track, waypoints eta altuera-profileri erreparatuz, ibilbide alternatiboa (halakorik balego), ingurunea eta ibilbidean topatuko ditugun gorabeherak aurretik jakiteko aukera badago. Pertsona bakoitzak bere egoera fisikoa eta mendiaren aurrean dituen mugak ezagutu beharko ditu eta erabakirik zentzudunena hartu. Informazio hori guztiari duen garrantzia eman, txangoaren arrakasta balldintzatuko duelako.\nKlimatologiako baldintzetaz aparte, Inolako zailtasun teknikorik duten XENDAZALETASUN txangoak.\nKalean, maskararen erabilera EZ da derrigorrezkoa izango. Aldiz, leku itxietan edo jendetza pilatzen den edozein lekutan derrigorrezkoa izango da.\nHORNILLO MENDILERROA eta ARBURU-HORNILLO (994 m), ARBURU (1.048 m) eta PEÑALASCINCO (907 m) (ARABA)\nJarduera mota XENDAZALETASUNA\nIrteera Antoñana (Araba)\nAmaiera Maeztu (Araba)\nAzken data 12-09-2021\n← 2021-07-25 ARRIA ETA PEÑARRUBIAKO MENDIGUNEAK (KANTABRIA/ASTURIAS)-Eginda!! 2021-09-25 eta 26 ANDARAKO MENDIGUNEKO GAILURRAK MENDERATU NAHIAN (ASTURIAS)-Eginda!!! →


BiscayTIK Fundazioa - BiscayTIK Fundazioak Datuen Babesari buruzko IV. Jardunaldia egin du tokiko administrazioentzat\nBiscayTIK Fundazioak Datuen Babesari buruzko IV. Jardunaldia egin du tokiko administrazioentzat\nAbenduaren 14an (asteazkena), BiscayTIK Fundaziokaren egoitzan egin da Tokiko Administrazioari eta Datuen Babesari buruzko IV. Jardunaldi Irekia, eta Datuak Babesteko Euskal Bulegoaren (DBEB) zein Bizkaiko Abokatuen Elkargoaren laguntzaz antolatu da.\nAlaitz Etxeandiak, BiscayTIK Fundazioaren zuzendari nagusiak, eta Margarita Uríak, Datuak Babesteko Euskal Bulegoko zuzendariak, ongietorri-hitzak eskaini dituzte jardunaldiaren hasieran, eta, bertan, Bizkaiko tokiko administrazio eta udaletako langile eta ordezkari ugarik hartu dute parte.\nEkitaldia streamingean eman da, eta jardunaldi honetako hartzaile nagusiak izan diren tokiko administrazioek datuen babesaren arloan dituzten premiak izan dituzte eztabaidagai.\nEuropar Batasuneko datuen babesari buruzko araudi berria\nJardunaldiko lehenengo zatian, Europar Batasuneko datuen babesari buruzko araudi berria eta administrazio publikoen kudeaketan daukan ezarpena izan dira aztergai. Jardunaldiko bigarren zatian, ordea, DBEBk udal-arloarekin lotuta eman dituen irizpen eta ebazpen nagusiak aztertu dira.\nGoizaren amaieran, mahai-ingurua egin da, eta, lehenengo eta behin, zenbait egun lehenago horretarako atondutako webgunearen bidez aurretiaz jasotako galderei erantzun diete bertako hizlariek. Ondoren, bertaratutakoak hasi dira galderak egiten, eta eztabaida bizia sortu da.\nBiscayTIK Bizkaiko Foru Aldundiaren eskutik sortu zen, Bizkaiko udalerrietako udal-sistema informatikoak modernizatzeko eta administrazioa zein herritarrak hurbiltzeko.\nHelburu hori lortzeko asmoz, BiscayTIK Fundazioa tokiko administrazioen modernizazio teknologikorako bazkidea da. Izan ere, askatasunez atxikitzeko harreman-eredua da, eta ez die inolako gasturik sorrarazten administrazioei.\nAdministrazioak modernizatzeko, berriztapen teknologikoa ezarri beharra dago, baina, aldi berean, ezinbestekoa da tresna horien erabileraren, datuen biltegiraketaren eta erabilera posibleen ondorioz sortutako betebeharrak zein diren jakitea.\nHorretarako, Fundazioak behar besteko aholkularitza eta laguntza juridikoa eskaintzen ditu, sistema berrietan biltegiratutako informazioa behar bezala tratatzeko. Esate baterako, azken urteotan atxikitako udalekin kudeatu du fitxategiak sortzeko eta Datuak Babesteko Bulegoko erregistroetan izena emateko prozesua. Era berean, ehun bat administraziori ere lagundu die 11/2007 Legea betetzen.\nJardunaldi hau BiscayTIK Fundazioak profesional publikoak prestatzeko eta egunean jartzeko antolatutako jardueren barruan dago kokatuta, tokiko administrazioak modernizatzeko eta eguneratzeko konpromisoa duela kontuan hartuta.


Irekia Eusko Jaurlaritza - Gobierno Vasco :: Ipar Amerikako euskal etxeen Udazkeneko Bilera Kaliforniako Los Banos-en\nIpar Amerikako euskal etxeen Udazkeneko…\n<img src="https://www.irekia.euskadi.eus/uploads/cover_photos/49431/original/Los_Banos_2.jpg" style="max-width:100%" alt="Euskal Etxeen Udazkeneko Bilera (Fall Meeting) Los Banos-en, Kalifornian." />\nEuskal Etxeen Udazkeneko Bilera (Fall Meeting) Los Banos-en, Kalifornian. Iturria: Irekia\nLos_Banos_1.jpg Iturria: Irekia\nLos_Banos_3.jpg Iturria: Irekia\nLos_Banos_4.jpg Iturria: Irekia\nLos_Banos_5.jpg Iturria: Irekia\nLos_Banos_7.jpg Iturria: Irekia\nKaliforniako Los Banos-eko euskal etxeak antolatu du Ipar Amerikako euskal etxeen (N.A.B.O.) bilera. Bilera hori joan zen larunbatean, urriak 20an izan zen. Berton N.A.B.O.ko ordezkariek lantzen ari diren euskal kulturaren gaineko proiektuez hitz egin dute: Kultura ekimenen emaitzak, egoera ekonomikoa, Udalekua, hurrengo "Neguko Bilera" Salt Lake City-n eta 2019an Bilbon egingo den Euskal Gizataldeen VII. Mundu Batzarra ere aipatu da.\nBilera horretako aisialdiko aktibitateen baitan "Kantari Eguna" egin da lehenengo aldiz Los Banos-en. Ekitaldi hori Mendebaldeko Estatuetako profesionalak ez diren abeslariak batez ere batzen ditu bertan. Aurtengo egitarauak Estatu Batuetako bertsolariak izan ditu, eszenatokitik bertatik bertara egindako aldi bereko itzulpenarekin.\nN.A.B.O.ko Udazkeneko Bilera\nUrtero hiru alditan biltzen dira Ipar Amerikako euskal etxeen ordezkariak. Los Banos, Kalifornian, izan da joan zen asteburuan topaketa horietako bat, “Fall Meeting” (Udazkeneko Bilera) deritzona. Ipar Amerikako Euskal Gizataldearen kide anitz bertara hurbildu ziren Federakuntzaren bilerarekin batera, Los Banoseko Euskal Etxeak, Kantari Eguna ospatu baitzuen ere.\nBilerari dagokionez, 30 Basque Clubs (hau da, Euskal Etxeak) ordezkatuak izan ziren Bileran, Philippe Atcheritogaray buru izan zen (Winnemucan, Nevada, egin zen Udako Konbentzioan N.A.B.O.ko presidente hautatu berria). Biltzarra hasi aurretik isilune batzuk eskaini ziren Jean Baptiste Gaztambideren (N.A.B.O.ko presidente ohia) oroimenez, urriaren 9an Salt Lake Cityn (Utah) zendu zen bera.\nBileraren edukiak eta Kantari Eguna\n“Meeting”aren garapenari erreparatuz, Euskal Etxeen azkeneko ekimen kultural kolektiboen emaitzak landu ziren: N.A.B.O. Federakuntzaren egoera ekonomikoa, hurrengo ekitaldien aurkezpena, nahiz estatutuen eguneraketa. Kate Caminok eta Aitor Inarrak, haien karguak berriztu zituzten, hurrenez hurren, “Facilitator” eta “Euskara Coordinator” bezala. Bilerari itxiera emateko, hurrengo Udalekua San Franciscon kokatuko dela aipatu zen, 2019an Bilbon egingo den Euskal Gizataldeen VII. Mundu Batzarraren hitzordua gogoratu ere, eta era berean ordezkari guztiak hurrengo otsailean Salt Lake Cityn berriz biltzera deitu ziren Winter “Meeting”a (Neguko Bilera) egiteko.\nBiltzarraren ondoren, ordezkari guztiak Kantari Egunaren ospakizunera gehitu ziren. Los Banos Basque Club-ek afari bat antolatu zuen “Los Banos Fairgrounds” Park-ean. Hango giro apartarekin bat egin zuten, “Amerikanuak” taldearen musikak animatuz. Euskal musika, bertsolaritza, kantak eta dantzak; giro umoretsua eta anaitasuna azken finean, izan ziren berriz ere protagonistak Ipar Amerikako Euskal Diasporaren eskutik.\nIpar Amerikako Euskal Etxeen Eskualde-Mailako bilera Elkon (Nevada)


Edgar Torronteras: "Ero samarra naiz" — Gaztezulo\nEdgar Torronteras: "Ero samarra naiz"\nEdgar Torronteras: "Ero samarra naiz" https://www.gaztezulo.eus/albisteak/edgar-torronteras-quotero-samarra-naizquot https://www.gaztezulo.eus/albisteak/edgar-torronteras-quotero-samarra-naizquot/@@download/image/45p28-1_1367580523.jpg\nEdgar Torronteras hiru urte zituela hasi zen motorrean ibiltzen. Gaur egun, 24 urte ditu eta Freestyleko pilotu arrakastatsuenetakoa da. Kataluniako Cardedeu herrian jaioa, Euskal Herrira etortzen da urtero, Donostiako Superkrosera. Hain zuzen, datorren hilean ikusi ahal izango dugu berriro Anoetako Belodromoan.\nGoizeko 10:00ak aldera jaikitzen naiz. Egunero kirol asko egiten dut, eta ongi lo egitea ere ez dago sobera, gero puntu-puntuan egoteko. Bapo gosaltzen dut, eta gauza gutxi egiten dut goizean. Ondoren, bazkaldu eta kirolari ekiten diot: irristaketa, motorra, bizikleta\nArrisku kirolak oso gogoko ditut.\nEro puntu bat behar da jauzietan jarduteko?\nJakina, eta ni erabat harrapatuta nago. Ero samarra naiz, zalantzarik gabe.\nET esaten dizute. Filma ikusi duzu? Estralurtartzat duzu zure burua?\nBai, filma ikusia dut. Egia da; estralurtartzat dut nire burua, ni bezalako gutxi baitago munduan. Esan bezala, ero puntu bat behar da honetan ibiltzeko\nFreestyle modalitateak sasoian egotea eskatzen du, eta hainbeste erokeria eginda, gorputzak asko sufritzen du. Sasoian zaude? Zure ustez, zenbat urte geratzen zaizkizu goi mailan?\nSasoi onean nago, eta oraindik luze ariko naiz honetan; gutxienez, beste hamar urtetan.\nZuk asmatu zenuen Superman jauzi ezaguna. Nolatan?\nEntrenatzen ari nintzela, jauzi hori egitea bururatu zitzaidan. Supermanek hegan doala duen irudia egin nahi nuen, eta baita lortu ere. Gerora, jauzi hori oso ezagun egin da. Beste salto batzuk ere asmatu ditut: Cordobes izenekoa, Oilarra\nZein jauzi gustatzen zaizu gehien? Bada sekula egingo ez zenukeenik?\nRock Solid izenekoa dut gustukoen: airean zoazela, motorra askatu behar duzu. Oso gogoko dut. Adrenalina igotzen zait, eta horixe da onena. Bestalde, jauziak egiteko nabil honetan. Beraz, guztiak egiteko entrenatzen naiz.\nErorikoengatik, pilotuek lesio larriak izaten dituzte. Tentuz ibiltzen zara?\nArrisku handia dago saltoetan, eta akatsen bat egitea oso arriskutsua izan daiteke. Kontuz ibili beharra dago beti. Arriskatzea gustatzen zait, baina burua erabilita.\nEta beldurra izaten duzu?\nBai, baina ez handiegia.\nJauziek ez omen zaituzte gehiegi beldurtzen. Eta ligatze kontuek?\nTira, neskei beldurra baino errespetua diet. Nire ustez, neskak izan behar du beti lehen hitza. Emakumeak ondo zaindu behar dira, ika-mikarik ez izateko. Hala ere, ez dut neska-lagunik.\nTxapelketen ondoren, streepteasea egiten duzu. Galtzontzilotan geratu ohi zara, eta kamiseta eta galtzak botatzen dizkiezu ikusleei. Hala ere, ez omen duzu ligatzen\nNiri eskandalua asko gustatzen zait, horrela jendeak hobeto pasatzen duelako. Neskek loreak botatzen dizkidate askotan, baina ez dut gehiegi ligatzen. Dena dela, tarteka zerbait sortzen da. Neska ederrak izaten dira txapelketetan; jaiak antolatzen dituzte, diskotekara joaten gara, eta jakina, ni hezur-haragizkoa naiz\nAukerak aprobetxatu behar dira.\nGauez ibiltzea gogoko duzu?\nEz gehiegi, nahiago dut egunez bizi eta denbora ondo aprobetxatu: bizikletan ibili, klaseak eman\nHori bai; ligatuz gero, gauez ikusiko nauzu.\nEuskal Herrian askotan izana zara. Zer esango zenuke euskaldunez?\nEuskara entzutea asko gustatzen zait. Noski, ez dut tutik ere ulertzen, baina polita iruditzen zait. Euskara ikasi nahi nuke, baina esan didatenez, oso zaila da. Bestalde, euskaldunak oso jatorrak iruditzen zaizkit. Eta Euskal Herria paradisua da, oso ederra.\nEuskal Herriko zein toki duzu gogokoen?\nDonostiak eta Miarritzek zoratu egiten naute. Bertako hondartzak oso ederrak dira. Miarritzeko hondartzetan, gainera, oso olatu onak daude surfean aritzeko, eta ni surf zalea naizenez\nEmakume gutxi ibiltzen da motokrosean. Zergatik?\nEz dakit, baina hala da. Nik neska batzuk entrenatzen ditut eta beti laguntzeko prest nago. Motokrosean ari diren emakumeek meritu handia dute.


Beraungo Pilotalekuaren doako erabilera\nErrenteriako Udalak jakinarazten du nahi duten pertsonen eskura jartzen duela Beraungo kirol anitzetarako pista lan egunetan, astelehenetik ostiralera (jai egunak ez direnak), 9:30etik 13:30era, dohainik erabiltzeko aukera.\nPista erabiltzeko gutxieneko denbora frakzioa ordubetekoa izango da.\nFutbol aretoko pista zein frontoiaren gunea erabili ahal izango dira baina ez da sarbiderik emango aldageletara.\nEspazioaren lagapena doakoa izango da, betiere ez badira frontoiko argiak erabiltzen. Argiak pizteko sistema aktibatu nahi izanez gero 5 euro ordaindu behar dira. Argiak pizteko sistema aktibatzen duten fitxak frontoian bertan eros daitezke, arratsaldez, 16:00etatik aurrera.\nErreserba egin aurretik espazioa erabiltzeko aukera dagoela egiaztatu beharko da, 943.44.96.91 telefono zenbakira deituta, 8:30etik 14:00etara.\nErreserbak, gehienez, pista erabili nahi den eguna baino 5 egun lehenago egin ahal izango dira.\nInstalazioko giltza alokairuaren egunean bertan jasoko da, gehienez alokairua hasi baino ordu erdi lehenago, Errenteriako Udaleko Kiroletako Azpisailak Galtzarbordako udal kiroldegian dituen bulegoetan.


Kalitate Q duten naturgune babestuak | Consumer\nKalitate Q duten naturgune babestuak\nEspainiako zazpi parkek beren ekipamendu eta zerbitzuen egoera ezin hobea bermatzen duen ziurtagiria dute\narabera: Astelehena, 2010eko otsailaren 22a\nEspainiako naturgune babestuak leku turistiko ezagunenetako bat bihurtu dira. Milioika pertsonak bisitatzen dituzte urtero, EROSKI CONSUMER aldizkariaren Parke Natural eta Nazionalen Gidak adierazten duen bezala. Turista gehiago erakartzen dituen balio erantsiko elementu bat izateko, parke horietako zazpik kalitatezko Q-a lortzeko ahalegina egin dute. Ziurtagiri horrek bermatzen du bisitariek xehetasunak zaintzen dituzten tokian daudela, eta informazio- eta dibulgazio-eduki eta -erosotasun handiagoak dituztela.\nEspainiako Kalitate Turistikoaren Institutuko arduradunek (ICTE), kalitatearen Q kudeatzen duen erakundeak, ziurtatu dute naturgune babestuak “lehen mailako turismo-lekuak” direla. Hori dela eta, bere jarduketa programaren barruan, ingurumen erakargarritasun bereziko eremu horietarako berariazko kalitate sistema ezartzea sartzen da.\nGaur egun, sei parke naturalek eta parke nazional batek kalitatearen Q lortu dute. Sistema hau parkeek eskaintzen dituzten erabilera publikoko ekipamendu eta zerbitzuei dagokie, zuzenean edo erakunde emakidadunen bidez.\nKalitatearen Q-ak bermatzen du xehetasunak zaintzea eta informazio- eta dibulgazio-erosotasun eta -eduki handiagoak izatea.\nKalitatearen Q bereizgarria lortzeko, naturgune babestuak kalitatea kudeatzeko sistema dokumentatua eta eguneratua izan behar du, ICTEk ezarritako baldintzak betetzen eta frogatzen dituena.\nParkeko zuzendaritzak naturgune babestuaren erabilera publikoko ekipamenduen egoera aztertu behar du eta ingurumenaren kudeaketa hobetzeko neurri egokienak zehaztu. Aldian-aldian, neurri edo praktika egoki horien betetze-maila berrikusi behar dute arduradunek, eta lortu ez direnak berriz definitu.\nKalitate Q duen parke batek izan ditzakeen ekipamenduek, hala nola bisitari-zentro batek, ekomuseo batek, natura-gela batek, begiratokiek, informazio-puntu batek edo dokumentazio-zentro batek, behar bezala seinaleztatuta, egokituta eta egokituta egon behar dute. Ekipamendu horietan bermatu behar da gehieneko pertsona kopurua ez dela gaindituko, bisitariek tratu egokia jaso dezaten. Parkeko kudeatzaileak arduratu behar dira ekipamendu horiek eta gainerako natur guneak funtzionamendu baldintza onenetan edukitzeaz.\nInformazioa ezinbesteko elementua da kalitate sistema batean. Erabilera publikoko arauei, ekipamenduen kokapenari, ordutegiei, eremu babestuaren balio naturalei, larrialdietarako telefonoari eta kexak eta iradokizunak tratatzeko sistemari buruzko datu zehatzak eta helburuak eduki behar ditu bisitariak. Naturgune babestuak ingurumen hezkuntzarako eta ondarea interpretatzeko programa bat izan behar du, bisitariei batera edo bereiz aurkezteko.\nKalitate Q duten parkeak\nEspainiako zazpi parkeek dute kalitatearen Q ikurra:\nTaburienteko Galdararen Parke Nazionala (La Palma): zortzi kilometroko diametroan, galdara moduan, ia 2.000 metroko desnibela duen paisaia bolkaniko berezia eratu da milaka urtean. Bertan ehunka landare- eta animalia-espezie aurki daitezke, Kanarietako gehienak endemikoak, hala nola kanariar pinua edo belar saguzarra.\nFont Roja natur parkea (Alacant): mendi ertaineko baso mediterraneoaren adierazgarri ona da. Erkametza, lizarra, astigarra edo hagina duten hostogalkorren basoak ikus daitezke bertan. Baso horien kontserbazio onari esker, hainbat animalia-espezie bizi daitezke, hala nola basurdea, basakatua, jineta, azorra, azorra.\nGarrotxako Parke Naturala (Girona): Iberiar penintsulako paisaia bolkanikoaren adierazgarririk onena da eta Europako interesgarrienetako bat. Berrogei kono bolkaniko inguru ditu, eta morfologia bereziko laba basaltikoen hogei galdaldi baino gehiago. Egon daitezkeen inguruneek aniztasun handiko fauna eta flora sortzen dute. 280 ornodun-espezie baino gehiago katalogatu dira, eta 1.100 bat goi-mailako landare-espezie. Lurzoru bolkanikoaren aberastasunari esker, gaur egun haren azaleraren laurdena laborantzan erabiltzen da.\nCazorla, Segura eta Las Villas mendilerroetako parke naturala (Jaen): erliebe malkartsua eta pareta harritsuak, Enpanadak eta Cabañas mendiak bezalakoak, 2.000 metroko altuerarekin, bista ikusgarriak eskaintzen dituzte. Sare hidrografiko zabala du, eta, horri esker, flora eta fauna ugari ikus daitezke, baita jarduera ugari egin ere, hala nola txalupa-ibilaldiak, mendi-ibilaldiak edo Chorro Gilen ur-jauzia. Bere lurraldean espezie deigarri batzuk bizi dira, hala nola arrano beltza edo sai arrea, eta esklusiboak, hala nola Cazorlaren bioleta Valverdeko sugandila.\nMontsenyko Parke Naturala (Bartzelona eta Girona): ingurune-aniztasunari esker, eremu babestu honek Mendebaldeko Europako eskualde biogeografiko nagusiak ditu. Altuera irabazten den heinean, hainbat ingurunetako espezie tipikoak agertzen dira, bertan bizi diren animaliak baldintzatzen dituztenak. Europaren erdialdean eragina duen faunak izaera berezia ematen dio parkeari, basurdeak, azoreak, txantxangorriak eta anfibio, narrasti eta arrain espezie batzuk bezalako espezieak ahaztu gabe.\nGata-Nijar lurmuturreko parke naturala (Almeria): Andaluziako lehen eremu itsas-lehortar babestua izan zen. Biosferaren Erreserba ere bada, itsasoko eta lurreko espazioen eta bertan dauden espezie esklusibo ugarien arteko kontrasteari esker. Oso berezia da, halaber, negurik ez duelako eta aniztasun geologikoa duelako, paisaia berezia ahalbidetzen baitu.\nBertizko Jaurerriko Natur Parkea (Nafarroa): Bertizaranako udal mugapean dago eta lorategi botaniko bakarra ikusteko aukera ematen du, baita ibilaldi atseginak egiteko ere. Hainbat mikroingurune ditu, baina pagoen basoak nabarmentzen dira. Bere interpretazio zentroan ikus-entzunezko edukiez goza daiteke.\nZer da Kalitatearen Q?\nKontsumitzaileak gero eta zorrotzagoak dira, eta turismoaren sektorea ez da salbuespena. Kalitatea da turistak helmuga batera erakarri eta hurrengo bisitetarako gorde dezakeen balio erantsi bat. Horregatik, Turismoko Estatu Idazkaritzak Espainiako Kalitate Turistikoaren Sistema (SCTE) sortu zuen, Espainiako helmuga turistikoak lehiakorragoak izan daitezen eta bisitariei aukera eman diezaieten horietaz gozatzeko eta bertan gustura egoteko.\nEspainiako Kalitate Turistikoaren Institutua (ICTE) izeneko erakunde bat du SCTEk, turismo-leku baten aukerak hobetzeko ekipamendu eta zerbitzuen ezarpena kudeatu eta bultzatzeko. Horietako batek erakunde honek eskatzen dituen baldintzak betetzen dituenean, kalitatearen Q-a jasotzen du. Etiketa horri esker, bisitariek badakite xehetasunak zaintzen eta zerbitzurik onenak eskaintzen dituen leku batean daudela.\nekipamenduak espezieak kalitate naturales-eu parque-eu


berdintasuna – 3 orrialdea – LabCaf\nEuskal Herriko Eskubide Sozialen Karta eraldaketa sozioekonomikorako tresna bat da; aliantza sozio-sindikal herritar zabal batetik abiatuta, Hego Euskal Herriko erakundeei interpelatu eta exijitu egiten die erabakiak har ditzaten, egungo desberdintasun sozial egoera konpontzearren. Hainbat antolakunde, mugimendu sozial eta sindikatutako feminista ugarik hartu dugu parte prozesu honetan, eta adierazi dugu Kartaren ardatz nagusietako bat feminismoa izan beharko dela emakume eta gizonen …\nBERDINTASUN PLANA, BATZORDEAREN BALORAZIOA\nCAFerako berdintasun plana (legez beharrezkoa) diseinatzeko lehen aldiz 2009. urtean bildu ginen Batzordea eta Zuzendaritza.\nGai berria zen guretzat, eta ez genuen hura berme osoz diseinatzeko beharrezko esperientziarik. Plan horrek egoeraren inguruko diagnostikoa egin ostean hartutako neurrien multzo ordenatua zehaztu behar du. Horren helburua enpresan gizon eta emakumeen arteko tratu eta aukera berdintasuna lortzea eta sexuak eragindako bereizkeria desagerraraztea da.\nZehaztutako helburuak erdietsi ahal izateko, berdintasun planek, besteak beste, hauek bil ditzakete: enplegura sartzeko gaiak, sailkapen profesionala, promozioa eta prestakuntza, ordainsariak, laneko bizitza eta bizitza pertsonala bateratzea, eta sexu jazarpena eta sexuaren ondoriozko jazarpena prebenitzea.\nBerdintasuneko plana diseinatzeko lehen urratsa diagnostikoa prestatzea izaten da; horixe da, hain zuzen ere, neurri onak diseinatu eta gero ezarri ahal izateko oinarria. Horretarako, Batzordeko kideok berdintasun arloan esperientzia zuen teknikari bat kontratatzeko Enpresa konbentzitzen saiatu ginen. Enpresak horri uko egin zion; hori dela eta, kontratazioa Batzordean egin behar izan genuen diagnostikoa egiteko fasean aholkularitza eskain ziezagun.\n“ENPRESAK PLANAREN BIDEA AGORTU NAHI DU”\nCAFeko BERDINTASUN PLANeko neurriak lantzen eta martxan jartzen buru-belarri ari garen honetan, azken bileretan jabetu gara enpresak ez duela asmorik berdintasuna eta kontziliazioa erabat ahalbidetuko dituzten neurriak hartzeko.\nPunturik garrantzitsuenetako bat, eta langileen artean oihartzun handien dutenetako bat KONTZILIAZIOA da. Eta, izan ere, enpresa-itunean adostutako testuak honela dio:\n“Laneko bizitza eta familia bizitza bateratzeari dagokionez, ordutegi malgutasunaren eta aplikagarriak diren beste neurrien ildotik, erregulazio elementuak proposatuko zaizkio Berdintasun Batzordeari, gero eztabaidatzeko”.\nHitzarmena sinatuz geroztik, batzordeak hainbat alternatiba eta neurri proposatu dizkio enpresari eztabaidarako, eta guztietan hauxe izan da enpresaren erantzuna:\n“Ez dugu eztabaidatuko itunean proposatu eta atzera bota ziren proposamenei buruz”.\n“Irudimen handiagoko neurriak proposatu beharko dituzue”.


Deskribapena eta ordutegiak\n943 25 20 30\nADINEKOEI ZUZENDUTAKO ARIKETAK\nINDARRA LANTZEKO ARIKETAK\nDESKRIBAPENA: Aulki batean eseri. Oin-zola guztia lurrean duzula eta belaunak 90 gradutako tolesturan, aulkitik altxatzen saiatu. Oreka falta sumatzen baduzu eskuetatik ebatuta lagundu ahal dizute, baina laguntzak euskarri baino ez du izan behar.\nDESKRIBAPENA: Aulki batean eseri, aulkiak besoak izan behar ditu ariketa hau burutu ahal izateko. Oin-zola guztia lurrean jarri eta belaunak 90 gradutan tolestu. Aulkiaren besoetatik ebatuta zure besoen indarrarekin aulkitik altxatzen saiatu.\nDESKRIBAPENA: Horma baten aurrean parez-pare jarri, oinak hormara begira eta besoak estentsion esku ahurrek horma ukitu behar dute. Gutxika-gutxika ukondoak flexionatzen joan eta ondoren indarra eginez ukondoak estentsion jarri berriz ere aurreko egoerara itzuliz.\nOREKA LANTZEKO ARIKETAK\nDESKRIBAPENA: Zutik jarri, euskarri gisa esku batekin sostengu gisa erabili aulki bat eta bestea eskua gerrian jarri. Posizio horretan belauna flexionatu eta hanka barra lurrean duzula mantendu.\nDESKRIBAPENA: Zutik, aulki bat ukitu sostengu gisa erabiliz ebatu bertan. Begiak itxi eta sostengua kentzen saiatu gorputzeko oreka galdu gabe eta zutunik mantenduz.\nDESKRIBAPENA: Zutik, saiatu hamar pausu ematen oinak bata bestearen aurrean jarriz. Ariketa hau erraztasunez egiten baduzu, saiatu hamar pausu ematen oinak bata bestearen aurrean jarriz baina pausua ematean belauna 90 gradutan jarriz.\nFLEXIBILITATEA LANTZEKO ARIKETAK\nDESKRIBAPENA: Aurrera begira zaudela, astiro burua ezkerretara biratu, berriz erdialdera eta ondoren eskumatara.\nDESKRIBAPENA: Aulki batean eserita, gorputza aurreraka eraman eta eskuak hanken atzeko aldera bideratuz saiatu orpoak ukitzen.\nDESKRIBAPENA: Aulki batean eserita, bizkarra zuzen mantenduz gorputza alde batera biratu eta ondoren bestera. Garrantzitsua da hankak ez mugitzea.\nDESKRIBAPENA: Horma baten aurrean zaudela saiatu pausu txikiak gorantza ematen esku ahur guztia horman jarrita dituzula.


Euskaraz.net - 1.1. Irudia\nHEMEN ZAUDE: Sarrera » Argitalpenak » Liburu digitalak » Altzaga Toribio » Tantarrantan » 1.1. Irudia\nLehenengo Egintza Eskuinetara baserri patxadako bat, bere ate eta leihoekin. Atzean eta ezkerretan zuhaitzak, arto-soroak eta abar Lehenengo Irudia\nJoxpaki�a eta Axeria (biak atarian hizketan)\nJOXPAKI�A Atzo ezkero halako kezka, kardaba, ezin egona daukat.\nAXERIA Eguraldiak egiten du hori, Ilargi behera nola dagoen.\nJOXPAKI�A Ez; ez da horrena.\nAXERIA Horretarako, txarrangileen ura oso ona dela esan ohi dute.\nJOXPAKI�A Zer izan behar du.\nAXERIA Katuen hesteekin egindako mijirua ere berebizikoa da.\nJOXPAKI�A Baita saguzarren koipea ere. Ez da hori, gizona.\nAXERIA A! Orain gogoratzen naiz. Gure auzoko Patronilla kezkekin egon zenean, itzainak eman zizkioten.\nJOXPAKI�A Bai; akuilu eta guzti. Izainak esaten da, ez itzainak.\nAXERIA Dena dela. Odol bel-beltza atera zioten. Patronillaren kezka eta kardabak hantxe zeuden.\nJOXPAKI�A Nirea, ordea, buruko gauza bat besterik ez da.\nAXERIA Burukoa ba. Oinetakoa balitz, badakigu zer behar den; pasmobelarra, kataplasma batzuk eta�\nJOXPAKI�A Ez, ez, ez. Ez diozu ezeren antzik ematen. Ni, atzotik kezkaz beterik banago, gaur gertatu behar duen, edo honezkero gertatu den gauza batengatik da.\nAXERIA A! Horretarako, Ilunpeko Ma�axi, atso zahar hura bizi izan balitz. Hark askotan horrelako gauzak asmatzen zituen. Baina, hil zen eta, ezin galdetzera joango gatzaizkio.\nJOXPAKI�A Ez noski; eta ez dugu haren beharrik ere. Nik jakin nahi dudanaren berri, oraindik ez bada ere, laster jakingo da.\nAXERIA Zer da gero?\nAXERIA A! Loteria.\nJOXPAKI�A Bai: eguberrietako loteria.\nAXERIA Eta askotxo jokatzen, e?\nJOXPAKI�A Mila pezeta!\nAXERIA Um! Ez da ahuntzen gauerdiko eztula! Mila pezeta! Askoak izan behar dute.\nJOXPAKI�A Mordoxka bat badira.\nAXERIA Bai; bata bestearen gainean jartzen hasita ere pila galanta egingo lukete� Eta, nolatan�\nJOXPAKI�A Esango dizut. Orain dela sei bat urte Idiazabalen hil zitzaigun nire senarraren lehengusu indiano bat.\nAXERIA Bai, indiano-herria dela esan ohi dute.\nJOXPAKI�A Zerbait kutsu izango genuela esan ziguten, paperak aterarazi zizkiguten, makina bat joan-etorri eginarazi ere bai; baina, urteak joan eta urteak etorri, ez zen hemen ezeren zantzurik. Nik oso galdutzat eman nuen.\nAXERIA Horrela gertatzen omen da.\nJOXPAKI�A Honetan, gutxiena uste genuenean, ez bat eta ez bi, guri zegokiguna zela esanaz, mila pezetako txartel, billete eder bat bidali ziguten.\nAXERIA Ederra izan behar.\nJOXPAKI�A Bulda adinakoa bazan.\nAXERIA Nola ez, mila pezeta osatzeko.\nJOXPAKI�A Ertz batean, (norbaitek jarria) hizki, letra beltz-beltzekin zeukan: �Tantarrantan�.\nJOXPAKI�A Nire hura eskuetan hartu nuenean esan nuen,�\nAXERIA Badakit zer esango zenuen: Tantarrantan!\nJOXPAKI�A Horixe esan nuen bada.\nJOXPAKI�A Berehala diru hori loterian jokatzea bururatu zitzaidan.\nAXERIA Nire emazteak horixe bera egingo zuen.\nJOXPAKI�A Ea, uste gabeko diru horrekin, loteriak beste ustekabeko bat ematen ote zigun.\nAXERIA Nire emazteak bezalaxe. Baxoerdi bat edateko, bost koarto eskatzen badizkiot, nork hari atera? Ezta� ezta� Makina bat aldiz taberna aurrean igaro izan naiz, eta barrendik oihuka: �Axeria, baxoerdi bat� � Ez, gaitz egiten zidak. � Neure artean: bestek edatea, bai. Nork ordea nire emazteari ardit bat atera?\nJOXPAKI�A Horretan emakume zintzoa bezala azaltzen da.\nAXERIA Baina, dema, joko, apusturen bat denean, orduan ez dago gupidarik. Azkeneko idi apusturakoan ere, hogeita hamar duro eginak eman zizkidan. Adar motzen alde egin genuen, eta gure hogeita hamar duroak txistua joaz han joan ziren. Gero esaten du eztarri zulotik doana galdua dela. Eta apustuan galtzen dena irabazia al da?\nJOXPAKI�A Neroni ere horrelakoxea nauzu.\nAXERIA Bai, bai, ezagun da.\nJOXPAKI�A Nire senarrari, aitatu besterik ez nion egin, eta oso haserretu zitzaidan. Egunetan eta egunetan hitzik egin gabe mokoa estututa egon zen, baina nik beti zio eta zio, azkenean ere, ez berehalakoan baina nire gizona limurtu nuen eta Donostiara joan eta billetea erosi zuen.\nAXERIA Azkenean ere.\nJOXPAKI�A Billetea ez zuen ekarri; Donostian utzi zuen.\nAXERIA Ederki egina. Paper puntta horiek baserrietarako badaezpadako gauzak dira. Ea, bestela, Aranobason hogeita bost pezetako paper harekin gertatu zena. Txerriak jan eta pusken bat aterako ote zen ibili ziran, baina alferrik. Azkenean ere hogeita bost pezetak urdaiazpikotan bihurtu zitzaizkien.\nJOXPAKI�A Horrengatik bada. Baina, numeroa ekarri zidan: hamar mila bostehun eta hogeita bat.\nAXERIA Hamaika mila eta hogeita bat mila�\nJOXPAKI�A Ez gizona: hamar mila bostehun eta hogeita bat.\nAXERIA Hamabi mila�\nJOXPAKI�A Hamar mila.\nAXERIA A, bai: hamar mila.\nJOXPAKI�A Bostehun eta hogeita bat.\nAXERIA Bostehun eta hogeita bat. Hori da.\nJOXPAKI�A Numero hori paper zuri handi batean jarrarazi nuen, eta oheburuan zintzilik hantxe daukat. Eta oheratzerakoan, lehenago San Antoniori bezala, gauero Aita gure bat papertxo hari errezatzen diot.\nAXERIA Eta loteria horrek noiz atera behar du?\nJOXPAKI�A Madrilen gaur aterako zen. Horrengatik nago bada zalantzaz beterik.\nAXERIA Ez da harritzekoa, ez.\nJOXPAKI�A Honezkero Donostian badakite, eta hemen ere laster jakingo da.\nAXERIA Nahi baduzu, herrira joango naiz zerbait sumatzen ote dudan.\nJOXPAKI�A Eskertuko nizuke. Bada ikusten duzun bezala, hori jakin artean ez daukat ezertarako kemenik.\nAXERIA Berehala joango naiz ba.\nJOXPAKI�A (Etxeko atera joanaz) Zoaz, bai, zoaz. (Etxeko atetik) Ez gero numeroaz ahaztu.\nAXERIA Ez, Joxpaki�a, ez: Hamahiru mila eta�\nJOXPAKI�A Ez gizona: hamar mila�\nAXERIA Egia, egia: hamar mila bostehun eta hogeita bat.\nJOXPAKI�A Hori da. Ea mandatua zuzen egiten didazun.\nAXERIA Horretan bai ez duzula kezkarik izan behar.\nJOXPAKI�A Ikusiko dugu bada. (Joxpaki�a etxean sartzen da).


Kantsatzeke Mendi taldeak prest du 2019ko irteeren egutegia - Elgeta - Goiena.eus\nKantsatzeke Mendi taldeak prest du 2019ko irteeren egutegia\nLarraitz Zeberio Lekuona 2019-01-15 09:30\nEkainean, Murube Larraonatik Kristinoen kobara egindako irteera. (Argazkia: Kantsatzeke Mendi taldea)\nBederatzi mendi irteera izango dira, eta lehenengoa martxoaren 23rako iragarri dute. Adarrara egingo dute mendi buelta eta sagardotegian emango diote amaiera irteerari. Baba-jana eta familiendako bi irteera ere antolatuko dituzte 2019rako.\nKantsatzeke mendi taldeak hilaren 3an egin zuen urteko batzar orokorra. Astebetera eman dute aditzera urte berrirako gertatu duten irteeren egutegia. Bederatzi irteera iragarri dituzte. Horiei gehitu behar zaizkie familia giroan egiteko antolatuko dituzten beste bi. "Aurten ere baba-jana egiteko asmoa daukagu, eta, Adarrara irteera bat prestatu dugunez, sagardotegi batera joateko aprobetxatzea ere pentsatu dugu", azaldu dute. Hala, irteera guztiak domekarekin izango dira, sagardotegian amaituko dena eta Gabon egunekoa kenduta".\nJakinarazi dute martxoaren 23ko irteerarako aurrez eman beharko da izena sagardotegian lekua hartzeko eta autobusa alokatzeko. Sagardotegira joan nahi ez dutenentzat ere ahaleginduko gara joan-etorria prestatzen", azaldu dute.\nGainerakoan, etxetik gertuko hiru tontor daude egutegian: Gorla ekainean, Urko azaroan eta Intxorta abenduan. Donostialdean, Toloño inguruan, Balmasedan, Bidasoaldean, Durangaldean eta Urbasa inguruan ere ibiliko dira.\nIrteera horietarako beti bezala funtzionatuko dutela esan dute ohartaraziz aldaketak egon daitezkeela oraindik ere egutegian zein ibilbideetan.\nBazkide eta federatu txartelak\nUrtarrileko martitzenetan mendi taldeko kideak kultura etxeko bigarren solairuan izango dira, 19:00etatik 20:00etara. Gaur, beraz, bertan izango dira.


Julen Aperribairen doinuak - Zumaia - Baleike.eus\nJulen Aperribairen doinuak\nBaleike 2021-09-29 09:00\nAsteazkenero zumaiar batek aukeratutako bost abesti jasoko ditugu, eta Julen Aperribairen txanda da orain. Kazetaria, musikaria, kontzertuen antolatzailea, haren bizitzan nolabaiteko esanahia izan duten bost abesti hautatu ditu.\n1. Brigada Criminal - Ta hik zer?\nBada dioenik nerabezaroan entzundako musika dagoela edozein pertsonaren musikazaletasunaren oinarrian. Ez dakit hala den, baina ni sarritan itzultzen naiz orduan entzundako taldeetara. Uste dut kuadrillako baten bidez ezagutu nuela Brigada Criminalen ‘Gure mandamentuak’ diskoa, eta flipatu egin nuen haien soinuarekin eta jarrerarekin. Buklean entzuten nuen, hasi eta buka. Kuadrillako askok geneukan disko horren kopia bat, kalitate oso eskasekoa, urteetan entzun izan dudana, nahiz eta soinu desatsegin konstante bat entzuten zen atzean. Belarria eginda nuen horretara, baina azkenean Durangoko Azoka batean erosi nuen diskoaren kopia originala. Taldearen diskografia osoa da goitik behera entzutekoa, baina bat aukeratu behar, eta ’Ta hik zer?’’ aukeratu dut.\n2. Deabruak Teilatuetan - Hau da ene ondasun guzia\nBeste punk-rock abesti bat; hau ere melodiko xamarra. Deabruak Teilatuetan taldeak musikatutako Joseba Sarrionandiaren olerki bat da, ‘Hau da ene ondasun guzia’ disko-liburuan datorrena. Poema bera ederra bada, Deabruak Teilatuetanekoen doinuek indar berezia ematen diotela iruditzen zait. Asko gustatzen zaizkit literaturako eta zinemako erreferentziak dituzten abestiak, eta, gainera, uste dut halako keinuak egiten dituzten hitzak askotan oso ondo ezkontzen direla punk, rock eta hardcore doinuekin. Etortzen zaizkit hortik asko edan duten talde interesgarri dexente.\n3. Dut - Jauzia\nDut-en inguruan hitz egitean, askotan esan izan da ordura arteko ibilbidearekin eten egin zuela nolabait, eta bestelako doinu eta erritmo batzuk ekarri zituztela 1990eko hamarkadara, punkak markatutako hamarkada baten ondoren. Garai hura ez nuen ezagutu, baina gerora talde hori izan da niretzat ere bestelako talde askorengana hurbiltzeko zubia, BAP!, Ama Say, Izaera, Willis Drummond, eta beste izan diren bezala. Talde kuttunenen artean daukat Dut, eta bereziki zaila egin zait, haien kasuan, abesti bat aukeratzea. ‘Jauzia’ abestitzarra hautatu dut, baina beste edozein izan zitekeen.\n4. Inoren ero ni - Tanger\nEuskal Herrian egun entzun eta ikusi daitekeen talde onenetariko bat da Inoren ero ni niretzat, onena ez esatearren. Haiena izan zen zutik ikusi nuen azken kontzertua ere: sekulako trantzea. Taldearen izen bereko diskoko ‘Tanger’ abestia aukeratu dut. Kanta ederra da, eta uste dut konbinatzen dituela taldearen alderdi melodikoena haren ohiko soinu bereziarekin eta erritmo aldaketekin.\n5. Orbel - Hegan\nAktibo dagoen beste talde bat: Orbel. 2017an sortu zen Baionan, eta taldekideetako batzuen aurreko taldeak ezagutzen nituelako piztu zitzaidan interesa. Batzuentzat atmosferikoegia eta ilunegia izango da agian, baina ni harrapatuta nauka aspaldian.


Halaber, 16-19 urteko nerabeen % 68k dosi bat jaso dute jada, eta % 34,6k pauta osoa dute. Hain zuzen ere, gazteei txertoa jartzeko egindako deiei esker eman da gorakada.\nGazte bat, koronabirusaren aurkako txertoa jartzen. Artxiboko argazkia: EFE\nKoronabirusaren aurkako txertaketa-kanpainak bide onetik jarraitzen du Euskadin; izan ere, 12 eta 15 urte bitarteko nerabeei covid-19aren aurkako txertoaren lehen dosia jarri diete jada, alegia, zortzi puntu baino gehiago egin du gora bi egunetan (% 56,3), eta 16 eta 19 urte bitarteko nerabeen txertaketak hiru puntu egin du gora (% 68).\nEusko Jaurlaritzako Osasun Sailak txertaketa-buletinaren azken datuen berri eman du ostiral honetan. Horren arabera, joan den asteazkenetik 29 urtetik beherako adin-tarteetan izan dira txertaketa berri gehienak.\nHain zuzen ere, agintariek gazteei txertoa jartzeko egindako deiei esker gertatu da inokulazio-erritmo handiago hori. Gainera, Euskadi Irratian azaldu dutenez, azken 10 egunetan 131.000 mezu bidali ostean, 50.000 gaztek baino gehiagok eskatu dute hitzordua datozen egunetan txertoa hartzeko.\nHalaber, Osakidetza duela bi hilabete koronabirusa pasatu zuten pertsonekin ere harremanetan jarri da. Hala, 44.000 mezu bidali ostean, ia 13.000 lagunek hartu dute txertoa, eta beste 8.000 gaztek hitzordua eskatu dute.\nAtzo bertan, Gotzone Sagardui Osasun sailburuak ikasturte berria hasi aurretik koronabirusaen aurkako txertoa jartzeko hitzordua eskatzera animatu zituen gazteak, eta irailaren 13 ra arte oraindik 71.24 hitzordu libre daudela gogora ekarri zuen. Halaber, Jokin Bildarratz Eusko Jaurlaritzako Hezkuntza sailburuak uste du 12 eta 19 urte bitarteko ikasle gehienek txertoaren dosi batekin hasiko dituztela eskolak.\nEusko Jaurlaritzak emandako datuen arabera, beraz, 12 eta 15 urte bitartekoen % 56,3k dosi bat dute jada, eta % 15,8k pauta osoa (asteazkenean baino 3,5 puntu gehiago).\n16-19 urteko nerabeen artean, berriz, % 68k dosi bat hartu dute dagoeneko, eta % 34,6k pauta osoa dute, hau da, 5,3 puntu gehiago bi egunetan.\n20 eta 29 urte bitartekoen artean, % 67,6k jaso dute koronabirusaren aurkako lehen ziztada (1,9 gehiago asteazkenetik) eta % 43,9k biak (3,6 gehiago).\nGorakada hori ez da hain nabarmena 30 eta 39 urte bitartekoen artean: % 78,6k lehen dosia hartu dute eta % 68,4k biak. 40 urtetik aurrera, % 87,5 dira pauta osoa dutenak jada, eta 50 urtetik gorakoen artean, berriz, % 90.\nEuskadin 3,05 milioi dosi jarri dituzte orain arte, eta 12 urtetik gorako biztanleen % 78,3k du koronabirusaren aurkako txertoaren pauta osoa; % 85,9k, berriz, dosi bat jaso du.